10 Tanaman Renek Berbunga Yang Tahan Panas Dan Cuaca Kering

Musim panas pasti merungsing dan membimbangkan Sahabat LAMAN. Paling yang dikhuatiri adalah jumlah air siraman yang tidak mencukupi kerana tanaman cepat terhidrat. Lewat sedikit pemulihan dilakukan, pokok atau tanaman tadi akan mati. Namun, tidak bagi 10 tanaman berbunga yang disenaraikan ini. Lebih panas dan ekring, lebih banyak ia menghasilkan bunga.

Berikut adalah 10 jenis tanaman renek berbunga yang tahan panas dan cuaca kering:

1. Bunga butang (Gomphrena globosa)
Di gelar bunga butang disebabkan oleh bentuknya yang bulat seperti butang. Terdapat dalam beberapa warna pilihan antaranya yang paling diminati adalah ungu, pink dan putih. Mudah dibiakkan mulai biji benihnya yang terdapat di dalam kuntuman bunga.

2. Balong ayam (Celosia argentea)
Dari kelaurga yang sama dengan bunga butang, Balong ayam mempunyai warna-warna yang lebih terang seperti merah, kuning dan oren. Balong ayam juga mempunyai ahli keluarga yang lain seperti pokok kucing. Cara pembiakkanya juga melalui biji benih yang diambil dari bunga yang telah kering

3. Bunga pentas (Pentas lanceolata)
Tanaman renek ini mempunyai bunga berbentuk bintang yang tumbuh dalam bentuk gugusan yang besar. Warna merah adalah antara rona yang kerap menjadi pilihan. Untuk memastikan ia sentiasa berbunga dan merimbun, lakukan cantasan di bahagian hujung daun. Jika tidak lakukan cantasan, tumbuhan renek ini akan naik tinggi lebih satu meter dan sukar berbunga.

4. Bunga tahi ayam (Lantana camara)
Walaupun namanya bunga tahi ayam, baunya tidak lah sebusuk yang digamabrkan. tanaman yang berasal dari belukar ini amat digemari oleh serangga penghisap madu seperti rama-rama. Walaupun dalam satu gugusan yang kecil, ia mempunyai 2-3 warna yang berbeza. Perlu kerap lakukan cantasan untuk mengawal tumbesaran tanaman di samping menggalakkan penghasilan bunga yang optimum

5. Ros jepun (Portulaca spp.)
Tumbuhan jenis menjalar ini mempunyai batang yang menyimpan air. Terdapat lebih daripada 20 spesis portulaca di dunia dan ada diantaranya mempunyai khasiat terutamanya untuk kulit. Terdapat pelbagai rona yang ceria, Ros jepun mudah dibiakkan melalui keratan batang.

6. Alamanda (Allamanda spp.)
Alamanda mempunyai bunga yang berbentuk terompet berwarna kuning. Getahnya mempunyai khasiat terhadap kesihatan namun pada dos yang terentu. Dahulunya, ia kerap dipilih sebagai tanaman pagaran kerana warnanya yang terang. Mudah dibiakkan melalui keratan batang dan sesuai untuk semua jenis tanah.

7. Marigold (Tagetes patula)
Bunga yang kerap digunakan bagi tujuan keagamaan terutamanya hindu. Walaupun baunya kurang menarik, warna oren nya melambangkan kemewahan. Di dapati merigold mempunyai kandungan yang digeruni serangga seperti nyamuk dan serangga prosak. Oleh itu, tanaman berbunga renek ini menjadi pilihan sebagai tanaman untuk kawalan serangga biologi di kebun yang mengamalkan cara tanaamn organik

10. Bunga cape (Plumbago capensis)
Tanaman renek jenis bushy ini mempunyai bentuk bunga seperti hydrangea. Rona yang berwarna biru memberi kelainan dan tekstur di laman anda. Untuk pastikan tanaman renek ini sentiasa menghasilkan bunga setiap hari, lakukan deadheading (potong bahagian yang selesai berbunga). Selain itu juga, pemangkasan perlu dilakukan kerap untuk mengawal pertumbuhan tanaman. jika tidak ia menjadi terlalu merimbun dan semak.

kebiasaanya, ruang di bawah pokok yang mempunyai naungan akan dibiarkan kosong. Begitu juga Hal ini disebabkan oleh pengamatan cahaya yang kurang hingga menyebabkan banyak antara spesis tanaman tidak boleh hidup. Sebenarnya, ada beberapa spesis tanaman tropika yang bertolerasi dan sesuai hidup di dalam kondisi tersebut. Antara tanaman teduhan:

1. AGLONEMA SPP.
Aglonema antara tanaman unik yang mudah ditanam dan tidak memerlukan air yang banyak. Sesuai dijadikan sebagai tanaman di bawah kawasan yang mempunyai naungan yang padat. Sering menjadi pilihan kerana Aglonema mempunyai corak dan tekstur daun yang pelbagai

2. MICROSORUM PUNCTATUM
Lebih mesra dikenali dnegan nama fish tail fern. Daunnya yang mempunyai bentuk seakan tanduk rusa dan rona hijau terang tidak memerlukan penyelenggaraan yang kritikal. Semakin banyak di tebas, lebih cepat ia membiak.

3. NEPHROLEPIS EXALTATA
Bostern fern ini sesuai di tanam di dalam pasu dan pertumbuhanya mudah dikawal. Seperti nama fish tail fern, ia tidak memerlukan air yang banyak

4. ALOCASIA MACRORRHIZOS
Keladi telinga gajah ini antara tanaman wajib bagi taman padat tropika. Terdapat pelbagai tekstur dan saiz daunya yang besar kerap menjadi perhatian di dalam taman tropika

5. ALPINIA PURPURATA
Tanaman dari keluarga halia ini mempunyai bunga berwarna merah dan sering menjadi perhatian serangga penghisap madu seperti rama-rama semut dan lebah. Tak perlu penjagaan yang rumit dan mudah membiak menyebabkan tanaman ini sering menjadi pilihan sebagai tanaman tepi jalan

6. CALADIUM BICOLOR
Seperti Aglonema, Caladium mempunyai tekstur dan rona daun yang pelbagai. Lebih mudah dikenali dengan nama keladi hiasan, kebanyakkan spesis caladium mempunyai percikkan rona merah menyemarkkan lagi dekorasi sesebuah laman

7. CALATHEA SPP.
Tanaman penutup bumi hutan hujan tropika ini mempunyai pelbagai tekstur dan saiz yang pelbagai. Mudah dibiakkan melalui keratan rumpun, Calathea lutea adalah antara tanaman sibolik bagi landskap berkonsepkan tropika. Antara spesis lain yang terkenal adalah Calathea insignis , loeseneri dan mokayana

8. IMPATIENS WALLERIANA
Terdapat dua jenis impatiens yang kerap menjadi pilihan di malaysia iaitu Impatiens balsamia dan Impatiens walleriana. Kebiasaanya, untuk menghasilkan bunga yang bayak, tanaman perlu terdedah kepada cahaya matahari yang mencukupi. Namun tidak bagi Impatiens, walaupun di bawah teduhan ia tetap menghasilkan bunga dan ia mempunyai jangka hayat yang pendek

9. PLECTRANTHUS
Mona lavender murapakan nama tempatan bagi Plectranthus. Nama tempatanya diberi sempena fizikal bunganya seperti lavender. Merupakan sepesisi tanaman bermusim, ia kerap menjadi pilihan bagi landskap berkonsepkan inggeris.

10. SPATHIPHYLLUM WALLISII
Peace lili atau Spathiphyllum waliisii kerap menjadi pilihan sebagai jambangan bunga. Rona hijau gelap daunnya menyerlahkan lagi vibrasi landskap bertemakan tropika terutamanya di saat bunganya berkembang mekar tidak memerlukan penyelengaraan yang tinggi namun medium tanamannya perlu sentiasa lembap

Ramai yang alami masalah, tanam pokok buah dah bertahan-tahun matang tapi masi kedekut berbuah. Betul tak? Almaklumlah, kita ni bukan petani hebat yang penuh dengan trik dan tip berkebun. Baja pun ikut cadangan kawan-kawan je.

Alhamdulillah, pokok cempedak yang di tanam 6 tahun lalu dah masuk 3 musim berbuah.

1. Gali lubang lebih besar dari poli beg. Lebih besar lagi bagus. Kalau tanah di lokasi keras, lebih besar lubang tanaman perlu lebih besar untuk membolehkan akar stabil apabila matang.
2. Sebelum letak anak pokok, masukkan dulu tanah hitam di bahagian bawah. Ia pentig bagi memastikan kesuburan akar
3. Masukkan anak pokok dan kambus semula lubang tanaman sehingga penuh
4. Sediakan sungkupan pada pangkal anak pokok yang baru ditanam. Boleh guna sabut kelapa, daun kelapa atau apa sahaja yang bersesuaian. Ia penting bagi mengekalkan kelembapan pada tanah untuk tempoh yang lama
5. lakukan siram secukupnya.

TIP PENTING: Lakukan proses penanaman di waktu petang. Ia memberi peluang keapda akar untuk beradaptasi dengan persektaran baru tanpa gangguan terik mentari yang boleh melayukan pokok yang baru ditanama. Lebih teruk, terik mentari akan menyebabkan tanaman mati kerana cepat terhidrasi.

Pokok betik antara tanaman buah yang paling mudah untuk dikesan kehadiran penyakit. Kebiasaannya, ancaman mudah berlaku ketika musim hujan. Jika rawatan tidak dilakukan secara rutin, pokok betik terdedah pada pelbagai penyakit. Sedangkan tanaman yang dirawat juga mengalami masalah, ini kan pula tidak dirawat langsung.

Antara jenis penyakit yang kerap mengancam pokok betik di musim hujan adalah seperti:

1. Busu akar
Masalah busuk akar mamang agak sukar untuk dikesan kerana ia berada di dalam medium tanah. Ia berpunca daripada bakteria phytophthora palmivora.

Tanda-tanda jangkitan mula menyerang apabila bawah daun layu, menguning kemudian dan berkedut atau kerinting. Daun yang muda pun menunjukkan gejala yang sama

2. Busuk batang
Penyakit ini berpunca daripada bakteria yang sama menyebabkan masalah buruk akar. Jika di peringkat awal akar membusuk tidak dirawat, ia akan melarat kepada bahagian batang pula.

Masalah atau penyakit ini lebih mudah untuk dikesan. Kebiasaanya berlaku di bahagian pangkal batang. Akan kelihatan batang yang rosak. Lama kelamaan bahagian yang dijangkiti tadi akan merompong dan menyebabkan ia mudah patah

3. Penyakit buah rosak
Busuk buah berpunca daripada kehadiran fungus Colletotrichum gloeosporioides. Disebabkan keadaan yang sentiasa lembap, ia akan menggalakkan pertumbuhan kulat ini.

Kehadiran kulat pada buah betik dapat dikesan apabila kelihatan luka atau lebam kecil pada permukaan buah berbentuk bulat. Peringkat awal ia akan mengeluarkan getah. Lama kelamaan bahagian tersebut akan mengeras. Ada juga bahagian yang dijangkiti menajdi besar hingga menyebabkan buah membusuk apabila tiba masa matang

4. Daun layu
kehadiran bakteria Bacteria papayas akan menyebabkan daun yang masih muda pun mengalami keguguran. Peringkat awal, daun akan terkulai dan mula menguning sebelum gugur walaupun bahagian daun yang lain dalam satu pokok kelihatan sihat.

Jika langkah pengawalan tidak dilakukan segera, bahagian pucuk juga akan dijangkiti dan membusuk seluruh pokok

5.Papaya mosaic virus
Warna daun betik menjadi tidak rata dan kasar disebabkan oleh kehadiran papaya mosaic virus (PMV) Kehadirannya menyebabkan perkembangan dan pertumbuhan daun terbantut. Jika langkah kawalan tidak diambil segera, ia akan menyebabkan masalah produktiviti buah betik.

Tip mencegah serangan penyakit betik ketika musim hujan

1. Perbaiki saliran atau sebaiknya sediakan laluan mahupun longkang sementara di antara pokok untuk memudahkan air hujan di hbawa kelaur dari kawasan betik.

2. Bila kelihatan ada pokok yang diserang penyakit, segera buang hingga ke bahagian akar pokok yang dijangkiti. Sebaiknya dimusnahkan sepenuhnya pokok tersebut dengan cara membakar. Ia bagi mengelak dari bakteria atau virus yang dijangkiti merebak ke tanaman lain

3. Mencegah dengan menggunakan semburan serangga sebaiknya secara organik. Namun jika cara organik kurang ampuh, boleh cuba gunakan racun kimia namun dalam nisbah yang amat minimum


Tanah Lot Lidi Harganya Murah Tapi Kena Ingat, Nama Tiada Dalam Geran, Bila-bila Boleh Kena Halau

Tanah lot lidi harganya murah. Penjualan tanah lot lidi kebiasaannya berlaku atas dasar kepercayaan. Konon ada surat perjanjian cop peguam. Bagaimanapun perlu diingat selagi nama tiada dalam geran maka tanah itu bukan milik kita. Sebaliknya waris kepada nama yang ada dalam geran itulah yang berhak.

Sudah banyak kes berlaku, pembeli sudah buat rumah, pada akhirnya penama dalam geran (pemilik asal) meninggal maka waris yang berhak membuat tuntutan faraid. Maka semua mereka yang beli tanah itu dihalau. Jika bawa kes tersebut ke mahkamah pun tetap kalah.

Sedih juga bila baca kisah seorang pembeli lot lidi. Sudah lebih 35 tahun tinggal di rumah yang dibina di atas lot lidi yang dibeli, akhirnya terpaksa akur apabila diperintahkan keluar dari rumah yang telah didiami sejak sekian lama itu.

Apakah lot lidi? Tidak dapat dinafikan masih ramai yang belum tahu sepenuhnya tentang lot lidi. Pembelian lot tanah yang melanggar undang-undang tanah dan tiada geran akan dikeluarkan. Penjual ambil kesempatan menjanjikan akan keluarkan geran selepas beberapa tahun terima bayaran padahal pejabat tanah takkan keluarkan geran baru sebab sudah melanggar undang-undang tanah. Tidak lepas syarat untuk keluarkan geran baru.

BEZA ANTARA BELI TANAH LOT LIDI DAN TANAH PERTANIAN PEMILIKAN BERSAMA

Bila saya kata TANAH LOT BANGUNAN GERAN KONGSI (LOT LIDI) tidak boleh di pindah milik kepada pembeli, ramai yang keliru dan marah saya balik. Ada yang kata, dulu ayah saya beli boleh je buat pindah milik. Nama dia boleh je masuk dalam geran. Tak de masalah pun.

Sebenarnya, yang ayah anda beli itu bukan tanah lot bangunan geran kongsi tetapi TANAH PERTANIAN GERAN KONGSI PEMILIKAN BERSAMA. Jangan keliru antara kedua-duanya.

Yang saya kata tak boleh dipindah milik tu adalah kalau korang beli TANAH LOT YANG DIDAKWA BERSTATUS BANGUNAN, TETAPI HAKIKATNYA MASIH TANAH PERTANIAN.

Dalam geran pun nama seorang pemilik berdaftar sahaja. Sedangkan pembeli 10 orang. Macam mana nak pindah milik kepada kesemua 10 orang tu. Memanglah tak boleh. Melainkan penjual buat pecah sempadan dan tukar syarat kepada status bangunan terlebih dahulu. Dapat geran individu yang berasingan barulah boleh dipindah milik pada nama korang.

Tapi kalau anda beli mana-mana bahagian daripada TANAH PERTANIAN PEMILIKAN BERSAMA, yang itu boleh dipindah milik kepada nama anda, tiada masalah. Hal ini kerana bahagiannya jelas dinyatakan dalam geran.

Berikut penerangan yang lebih jelas:

JIKA TERBELI LOT LIDI?

Ramai yang bertanya, saya juga tiada pengalaman beli lot lidi.

Ini sekadar pandangan saya dan pengalaman berurusan jual beli tanah selama ini.

Cadangan saya:

1. Kaveatkan tanah tersebut agar pemilik juga tak boleh jual pada sesiapa lagi selepas ‘kita terkena.’

2. Semak nombor rujukan file jika tuan tanah sudah mohon atau tidak untuk tujuan tukar status tanah. Penjual akan jual ayat,

“Kita dah mohon, Pejabat Tanah lambat sungguh” dia akan burukkan Pejabat Tanah biasanya.

Sepatutnya sebelum jual lagi sudah mohon tukar status tanah. Tempoh masa kelulusan bergantung kepada peringkat mana kelulusan itu, kalau perlu sampai exco kerajaan negeri lambatlah jawabnya.

Jika tanah desa selalunya di peringkat pentadbir tanah daerah sahaja, itu memang cepat.

3. Bagi permohonan tukar kategori tanah juga perlu melalui jurukur berlesen.
Jurukur akan mohon ke pejabat tanah dan akan dimasukkan dalam mesyuarat kebenaran merancang oleh PBT.

4. Jangan bina apa apa bangunan atau rumah lagi di atas tanah itu. Ia bukan milik anda. Ratakan pun jangan, biar gajah membiak dan mengawan disitu saja.

5. Tuan tanah kena bayar ukur sempadan, bayar premium dan cukai. Setiap juruukur bertauliah kenakan bayaran berdasarkan keluasan tanah.
“Mahallah bang?” Mana ada benda murah dik, untung jual lot kau nak.

6. Harga jual sepatutunya dah masuk semua bukan ada bayaran tambahan lagi dimasa depan.

7. Biasanya untuk satu ukuran tanah tiada ukuran spesifik keluasan. Bagi tanah bandar mesti keluasan 5000+ kps ikut standard pejabat tanah masing masing untuk satu lot. Kebanyakkan lot lidi dibuat ikut suka hati tuan tanah sebab nak untung. Maka janganlah beli!

8. Perlu diketahui bahawa Pejabat Tanah tidak pernah iktiraf lot lidi ini kerana tidak ikut spesifikasi seperti simpanan jalan dan kawasan lapang. Dia main ikut suka tuan tanah nak bagi lot.

9. Nama pembeli juga sebenarnya tak boleh masuk dalam geran sebab untuk syarat pertanian, keluasan yang boleh dipindah milik mesti melebihi 1 ekar. Jika tak sampai keluasan 1 ekar, maka kena pindah keseluruhan bahagian tanah.

Sebelum nak beli tanah fahami tatacara urusan jual beli tanah ini dulu. Bukan janji murah terus beli.

“Murah tanah lot nie, kita jual satu lot RM56,000 sahaja. Tapi kena beli cash la.”

“Tak boleh buat loan cik”.

“Kita jual murah sebab nak bina Pusat Tahfiz ni.”

“Harga adik beradik ni, sebab tu murah. Mana nak dapat bawah RM100,000 tanah”

Pejabat Tanah sentiasa terbuka dan bantu jelaskan jika kita datang buat semakan dan bertanya.  Jangan mudah percayakan apa sahaja janji penjual. Mereka nak dapat duit kita sahaja.

Selalu kan kita mengalami situasi di mana tahi cicak yang bersepah kerap berada di tepi pintu atau tingkap? Stress sebab kerja mencuci nya tak pernah putus. Silap-silap, dah sental pun masih ada kesan yang menyemak kan mata. Tapi wanita ini kongsi pengalaman dan petua yang beliau amalkan untuk mudah cuci tahi cicak yang melekat-lekat di tingkap. Jom kita tiru cara Muna Binti Mohammad bagaimana dirinya mengatasi masalah ini.

Selalu tak alami masalah taik cicak kot tepi tepi tingkap rumah?

Kat studio ni sebab tak duduk jadi memang selalu ada taik cicak banyak juga. Sebelum kelas mesti kena cuci dulu. Tak larat oih nak sental dengan berus sebab kadang kadang jadi keras kerana seminggu sekali barulah ke sana.

Jadi sejak 3 minggu amalkan petua ni sekarang takda sangat dah taik cicak kat tingkap. Bolehlah kalian amalkan.

Bahan-bahan:

1/3 cuka makan
1/3 air
1/3 cecair basuh pinggan (guna yang murah pun takpa)

Cara-cara:

Campurkan semua bahan dan spray atas tahi cicak yang melekat pada tingkap. Kalau ada bahagian lain seperti lantai atau penjuru rumah, ramuan ini turut berkesan untuk membersihkan 100% sisa cicak.  Mujarab juga jika spray di kawasan yang banyak semut suka melata.

Daisy adalah tanaman berbunga yang mempunyai pelbagai rona bunga yang menarik dan sering menjadi pilihan peminat dekorasi taman berkonsep kedesaan. Ramai beranggapan, Daisy Afrika atau nama saintifiknya Gerbera jamesonii merupakan tanaman bermusim.

Ini disebabkan, ia perlu diganti selepas selesai berbunga dan mempunyai jangka hayat yang sekejap. Tidak kurang juga, pokok daunya merimbun tapi tidak berjaya menghasilkan bunga. Sebenarnya, cara atau teknik penyelengaraan yang salah menyebabkan tanaman ini cepat mati atau mudah rosak. Berikut, 5 tip penjagaan yang WAJIB anda lakukan untuk memastikan daisy yang ditanam tahan lebih lama dan sentiasa berbunga:

1. Ramai melalukan teknik sirama yang salah dan ini antara faktor utama menyeabbkan daisy cepat mati dan mudah dijangkiti penyakit. Siraman yang berlebihan akan menyebabkan jangkitan kuman terutamanya pada pangkal pokok mudah berlaku. Akar mula masam dan gagal menghasilkan tanaman yang sihat. Di samping itu juga, siraman yang di lakukan terus ke atas pokok akan merosakkan kudup bunga yang baru. Sebaiknya, siraman daisy perlu dilakukan terus ke permukaan tanah atau pangkal tanaman.

2. Siraman pun, tak boleh di lakukan dalam kadar arus yang laju. Ia juga boleh menyebabkan kerosakkan pada tanaman

3. Harus di ingat juga, siraman perlu dilakukan di waktu pagi melainkan di musim panas dan pastikan medium tanaamn dalam keadaan kering ketika siraman seterusnya dilakukan

4. Untuk tujuan pembajaan, pastikan ia di tabur dalam jarak 3-5 inci dari pangkal tanaman. Jika pangkal terkena baja, ia akan menyebabkan tanaman panas dan tanpa awatan ia mula mengering dan mati. Jika anda mengesan tanaman anda mengalami masalah tersebut, bersihkan baja dari pangkal tanaman, dan lakukan siraman sehingga baja yang tersisa larut

5. Daisy merupakan tanaman berbunga. Sudah pasti, jenis tanaman berbunga ini memerlukan cahaya matahari untuk menghasilkan bunga. Sama seperti daisy, tanaman ini memerlukan cahaya matahair terus terutamanya di waktu pagi. Namun, pastikan jika cahaya matahari yang diterima terik, ia membahayakan tanaman

Sejak kebelakangan ini, sudah banyak kita dengar berita tentang ular masuk ke rumah. Lebih-lebih lagi dengan cuaca yang panas sekarang, haiwan berdarah sejuk ini sudah tentu akan mencari tempat berlindung yang bersuhu lebih sejuk dan lembap. Tambahan pula habitat mereka mungkin ada yang terbakar ketika musim panas ini. Biasanya, kawasan di kediaman seperti tandas, longkang, kebun atau taman serta dalam kereta menjadi pilihan ular berikutan suhu yang lebih rendah dan keadaan yang lembap.

Di sisi, IMPIANA ada beberapa tips atau langkah keselamatan buat membantu anda mengurangkan risiko ular memasuki kawasan kediaman.


Dapatkan Dapur Yang Sentiasa Bersih Dan Segar Dengan 6 Tip Mudah

Kebersihan dan keceriaan ruang dapur tidak boleh dipandang remeh kerana selain menjadi tempat menyediakan dan memasak makanan, ia juga berperanan sebagai ruang sosial buat keluarga dan tetamu berkumpul. Jadi tidak wajar jika ruang ini dibiar kotor atau tidak terurus kerana ia mungin akan mengundang rasa kurang senang kepada orang lain yang datang berkunjung.

Jika anda tidak mahu lagi ruang dapur kediaman dibelenggu dengan aura kurang enak, ikuti tip-tip mudah yang IMPIANA sediakan ini, pasti dapur akan sentiasa terasa segar dan bersih. Tetamu juga akan lebih selesa jika persekitarannya kemas dan terhindar dari sebarang kotoran serta bau busuk.

2. Jangan bertangguh untuk membuang sampah di tong atau bilik sampah yang disediakan oleh majlis bandaraya serta jawatankuasa penduduk. Mahukah anda bau isi perut ikan menyelubungi kediaman anda?

3. Pastikan anda mencuci bersih segala pinggan dan mangkuk yang telah kita gunakan sewaktu makan. Pasti anda tidak mahu tidur bersama aroma lauk basi dibiarkan semalaman. Jadi, masalah ini boleh diselesaikan dengan menyegerakan pencucian segala perkakas, kerana bau sahaja sudah cukup menyeksakan dan belum lagi dengan kehadiran lalat serta makhluk perosak yang lain.

4. Seterusnya, bezakan papan pemotong di rumah anda. Jangan campurkan papan pemotong daging dengan papan pemotong sayur dan papan pemotong roti. Sewaktu mencuci, fokuskan cucian anda terhadap kesan potongan pisau kerana tanpa kita sedari, terdapat jutaan bakteria yang membiak di dalam ruang potongan kecil tersebut. Penulis akan memastikan untuk melalukan air panas kepada setiap papan pemotong untuk membunuh bakteria dari terus membiak.

5. Gunakan lilin aromaterapi sebaik sahaja anda selesai membersihkan dapur sebagai salah satu alternatif daripada menyembur pewangi. IMPIANA mencadangkan bauan serai atau lemon.

6. Kerapm mengganti atau cuci kain langsir yang menghiasi dapur anda. Ini amat penting kerana material yang digunakan untuk kain langsir ada yang nilon, polyester, dan kain cotton. Kain cotton meresap segala partikel halus masakan anda dan ianya berisiko tinggi untuk memerap bau yang akan membuatkan anda tidak selesa di kemudian hari. Selain itu, jika anda menggunakan sistem ventilasi udara, pastikan anda mengikut jadual servis berkala yang ditetapkan.

Pengalaman menarik ini terhidang dalam pakej lengkap di Tiarasa Escapes yang terletak di Janda Baik. Lebih uniknya, percutian di Tiarasa Escape berkonspekan glamping di mana bilik inapnya dibina dari khemah safari dengan tatapan dekorasi gaya mewah mengikut tema tersendiri.

Tiarasa Escape merupakan milik Pengarah terkenal Puan Sri Tiara Jacquelina. Kenangan ketika kecil dan pengalaman berada di negara orang menjadi inspirasi untuk dikongsikan bersama sehingga terbinanya sebuah resort mewah dengan gaya yang tersendiri.

Untuk memastikan segala hasrat dan impian berjaya dizahirkan dengan pakej sempurna, kontraktor dan arkitek landskap dari WHZ Environmental Design Sdn. Bhd. telah dilantik. Syarikat perunding dan pembina landskap yang tidak asing lagi untuk industri landskap yang berpusat di Kuala Lumpur ini sinonim dengan pembinaan berskala besar terutamanya dalam pembinaan mampan landskap di seluruh Malaysia.

Objektif pemilik adalah untuk mengekalkan sebaik mungkin aset semula jadi yang tersedia. Oleh itu sebelum melakukan sebarang kemajuan pembangunan, perunding telah melakukan sebuah inventori di mana mendapati selain sungai utama iaitu Sungai Nerong melintasi lot resort ini, terdapat sebuah laluan mata air yang berpunca dari bawah tanah di tengah-tengah tapak.

Selain itu juga, pokok buah perlu dikekalkan untuk menjadi salah satu tarikkan tambahan. Oleh kerana lot resort ini terletak di kawasan yang sedikit bercerun, rekaan dan keseluruhan resort perlu mengikut kontur sedia ada. Kerja-kerja ground work yang melibatkan pemotongan dan penambakkan tanah hanya ditahap minima bagi mengurangkan impak persekitaran sedia ada.

Selain berdasarkan inventori sedia ada terdapat di dalam lot pembangunan resort ini, pemilik dan pereka turut melakukan kajian terhadap persekitaran tapak agar tidak menerima impak kepada pembangunan yang dimajukan di dalam resort. Antara yang dititik beratkan adalah sosio dan budaya yang tersedia, penggunaan bahan-bahan semula jadi seperti kayu dan batu, penglibatan komuniti setempat dan kajian terhadap kualiti air.

Berdasarkan dari inventori tersedia, Pereka membina sebuah resort berkonsepkan glamping yang diimpikan Puan Seri Tiara. Fokus utama adalah penyediaan landskap yang lestari. Mata air yang terdapat di tengah-tengah lot dimanfaatkan dengan dijadikan sebagai sebuah kolam dengan bentuk organik agar menyatu dengan landskap tersedia. Batu besar yang tertanam di dalam tapak tidak digugat kedudukannya dan dijadikan sebagai elemen unik kepada keseluruhan set landskap.

Terdapat 20 buah khemah mewah gaya safari dan 5 buah villa tree top lengkap dengan penghawa dingin, bilik mandian tub dan tandas dibina dengan ciri terbuka yang membuatkan gaya bilik air ini lebih menarik. 20 biji khemah mewah gaya safari diinspirasikan melalui era pengembaraan White Rajah yang merupakan salah seorang pemerintah British di Sarawak. Selain itu juga, aksesori etnik Sarawak dipadukan menjadi perincian bagi keseluruhan dekorasi khemah penginapan.

Bagi 5 buah villa tree top pula, ia memaparkan konsep dekorasi dalaman yang menjadi impian pemilik seusia kanak-kanak. Setiap villa di lengkapi anjung sebagai ruang santai memberi peluang kepada pengunjung menikmati kesegaran alam yang tersedia. Konsep utama dekorasi rumah pokok ini adalah Boho Chic dan gaya Coachella.

Bagi mempelbagaikan lagi aktiviti di Tiarasa Escapes, pemilik turut menyediakan restoran diberi nama Rasa in the Rainforest yang sedia menyediakan hidangan di waktu pagi, tengah hari dan malam. Memberi pilihan, pengujung turut boleh menikmati hidangan di The Red Dragonfly Poolside Cafe.

Antara aktiviti lain yang menarik turut ditawarkan di Tiarasa Escapes adalah Jungle walk, bird watching, moonlight cinemas, Daily Lighting Of The Magical Bonfire Ceremony, Riverside picnic dan pelbagai lagi. Selain menjadi penginapan gaya glamping, Tiarasa Escapes turut menerima tempahan untuk sebarang majlis keraian atau perkahwinan dan team building.

Berdasar kepada keseluruhan tatapan yang dizahirkan pereka dan inspirasi diberi pemilik menjadikan resort gaya glamping ini bukan sahaja menjadi ikon dan membangunkan industri pelancongan Malaysia malah industri landskap sendiri. Melalui kriteria perancangan dan pembangunan yang telah dilakukan, Tiarasa Escape dinobatkan sebagai Project Of The Year, Malaysia Landscape Architecture Award 2018 oleh penal juri yang telah dilantik oleh Institut Landskap Malaysia (ILAM) Pada malam gala bulan April yang lalu.

Nak tahu lebih detail tentang cita rasa Datin Seri Tiara dalam menzahirkan resort gaya galamping ini, apa kata kita tonton video 360 yang disediakan:

Rumah busuk dibaiki dan diubahsuai, pembeli jadikan rumah ‘wangi,’ hasilnya ramai terkesima. Rumah yang terbiar, jangan pandang sebelah mata. Jika anda ada modal, anda beli dan buat renovasi. Apabila sudah siap, bolehlah diduduki atau dijual.

“Semangat lain macam nak deko bila rumah dah siap macam ni kan? Rumah minimalis macam ni sesuai kalau dalamam tu kita deko minimalis juga. Comel je luar dalam, ‘less is more.’

“Saya tak bercadang tinggal di rumah ni sebab dah menetap di tempat lain. Kami repair dan renovasi ‘rumah busuk’ dan kami jual semula supaya dapat juga bantu pembeli untuk membeli rumah dalam keadaan yang dah ‘wangi’. Sekurang-kurangnya dari rumah tu terbiar yang membuatkan kawasan kejiranan tak selesa, boleh jadi tempat membiak segala haiwan dan elak dari jadi tempat penagih-penagih dadah.”

“Sebelum nak deko, saya nak share sedikit gambar sebelum dan selepas renovasi. Rumah ni memang ditinggalkan oleh pemilik asal agak lama. Jadi kita panggil ni ‘rumah busuk’ lepas tu kita wangikan bagi sedap mata memandang. Rumah ni untuk dijual. Lokasi di Tanjung Tualang Perak. Saya tak bercadang tinggal di rumah ni sebab dah menetap di tempat lain.

“Kami repair dan renovasi ‘rumah busuk’ dan kami jual semula supaya dapat juga bantu pembeli untuk membeli rumah dalam keadaan yang dah ‘wangi’. Sekurang-kurangnya dari rumah tu terbiar yang membuatkan kawasan kejiranan tak selesa, boleh jadi tempat membiak segala haiwan dan elak dari jadi tempat penagih-penagih dadah.”

Harga pucuk paku boleh tahan mahal juga di pasaran. Tapi, kalau beli di pasar, selalu banyak yang dah tua. Yang tua ni kalau masak, liat la hai sampai tersangkut dekat tekak.

Berikut cara-cara tanam pucuk paku di tepi rumah yang dikongsikan oleh En. Zaid:

1. Cari anak pokok paku yang tumbuh di tepi pokok paku (kalau nampak tepi jalan ada pokok paku boleh ambil. Minta izin, kalau tanah bertuan).

2. Boleh tanam dalam pasu, guna tanah yang sedia ada di rumah pun boleh.

3. Pastikan ambil banyak anak pokok. Bila banyak rumpun baru dapat banyak pucuk. Jika subur satu rumpun ada 2-3 pucuk saja, kalau kurus, satu pucuk saja.

4. Pokok paku ini kena siram hari-hari tambah lagi musim panas.

5. Tip supaya pucuk paku gemuk menghijau boleh buat air siraman ini. Ambil sisa dapur dari kulit bawang, kulit telur (tumbuk dan kisar dulu). Kemudian masuk dalam bekas yang dicampur air hujan, perap selama 3 hari.

6. Selepas 3 hari boleh guna untuk siraman. Selepas itu siram pula dengan air biasa. Pokok paku memang suka basah lencun.


10 Petua Dapur Orang Dulu-dulu Yang Makin Dilupakan, Rugi Tak Cuba

Biarpun ada pelbagai barangan atau peralatan yang memudahkan kerja kita namun, cara lama masih praktikal untuk diamalkan dan hasilnya lebih berkesan. Selain menjimatkan wang, cara ini juga diyakini selamat.

1. Mengharumkan dapur
Jika dapur anda berbau kurang menyenangkan seperti hanyir, rebus beberapa keping kulit kayu manis, bunga cengkih dan cuka biasa. Kemudian sembur atau lap air rebusan itu pada kabinet, jubin dan sekitar dapur.

2. Membersihkan minyak goreng
Kebiasaannya, minyak menjadi hitam selepas digunakan. Jadi untuk menghilangkannya, ambil beberapa keping asam gelugur dan masukkan ke dalam kuali bersama bahan goreng anda. Asam tadi akan menyerap hitam yang ada di dalam minyak dan hasilnya, anda dapat mengguna minyak itu beberapa kali. Selain asam gelugur, anda juga boleh gunakan halia yang dihiris nipis.

3. Membersihkan kesan hangus
Campurkan sedikit serbuk penaik bersama sedikit air di dalam sebuah bekas. Biarkan selama beberapa jam dan anda boleh guna air campuran itu untuk membersih periuk atau kuali seperti biasa.

4. Menghilangkan bau cili pada mesin pengisar
Bau cili sukar untuk dihilangkan walaupun dibersih menggunakan sabun. Apa kata kali ini anda cuba hilangkannya dengan mengisar beberapa keping biskut selama beberapa minit. Biskut ini akan menyerap semua bau cili tadi.

5. Elak semut di dalam gula
Kita sering berhadapan dengan masalah semut di dalam gula. Bagi mengelakkannya, anda boleh sapu minyak masak pada sekeliling permukaan bekas untuk menghalang semut masuk ke dalamnya. Anda juga boleh masukkan beberapa batang kulit kayu manis atau bunga cengkih ke dalam bekas gula.

6. Pisau mesin pengisar kembali tajam
Kisar satu cawan garam kasar sehingga halus. Pisau yang tumpul akan kembali tajam.

7. Menghilangkan kesan minyak di dapur
Sewaktu menggoreng, minyak akan tepercik ke seluruh kawasan terutama lantai. Membersihkannya cukup mudah jika betul caranya. Tabur tepung gandum secukupnya pada lantai yang terkena minyak. Kemudian, cuci menggunakan air sabun dan lap sehingga kering. Kesan licin akan hilang.

8. Mengelakkan kuali melekat
Selepas memasak atau menumis, masukkan semangkuk air biasa ke dalam kuali. Masak air sehingga mendidih. Selepas itu, basuh kuali seperti biasa.

9. Menghalau tikus
Letak beberapa helai daun durian belanda di kawasan yang ada tikus. Selepas beberapa hari, tikus tiada lagi.

10. Menghalau lalat
Masalah lalat di dapur mampu mengganggu kerja-kerja memasak. Untuk menghalaunya, anda perlu menitiskan sedikit cecair peluntur ke atas kain yang kering. Kemudian lap sekitar dapur terutama pada permukaan meja, kabinet dapur dan tempat-tempat lain menggunakan kain itu.

Jual beli hartanah, jangan sampai tertipu, elok dapatkan khidmat nasihat peguam/ejen hartanah. Dalam urusan jual beli hartanah, ramai yang masih belum cukup ilmu atau belum betul-betul faham tentang selok belok pembelian dan penjualan hartanah.

9 PENYELEWENGAN DAN KESESATAN DALAM URUSAN JUAL BELI HARTANAH

Sebagai seorang pembeli atau penjual hartanah, kita perlu waspada terhadap penyelewengan dalam urusniaga hartanah. Penyelewengan ini boleh menyebabkan masalah dan kerugian besar kepada semua pihak yang terlibat.

Berikut adalah beberapa bentuk penyelewengan yang perlu dihindari:

1. JUAL HARTANAH YANG TIDAK MEMPUNYAI GERAN

Jual beli hartanah tanpa geran adalah salah satu penyelewengan yang sering berlaku. Geran adalah bukti sah pemilikan hartanah, dan tanpa geran, pembeli mungkin tidak akan mendapat hak milik sepenuhnya atau mungkin hartanah tersebut tidak sah untuk dijual. Duit lebur!

2. SCAMMER JUAL HARTANAH ORANG LAIN

Tindakan menjual hartanah yang sebenarnya dimiliki oleh orang lain tanpa pengetahuan pemilik berdaftar adalah perkara yang akan berleluasa setiap kali ekonomi negara merudum dan kebiasannya dijual dengan harta yang menggiurkan. Awas juga dikala ekonomi stabil.

3. ENGGAN BUAT PENYEMPURNAAN PINDAH MILIK WALAUPUN GERAN SUDAH MEREPUT DI PEJABAT PEMAJU PERUMAHAN SUDAH 10 TAHUN

Kelalaian dan berlengah-lengah untuk membuat penyempurnaan pindah milik adalah satu bentuk “penyelewengan” kepada diri sendiri yang akhirnya menyebabkan kekecewaan dan penyelesalan di kemudian hari.Perlu juga menanggung kos hingga 10 kali ganda bila pemaju gulung tikar.

4. PUSH-PUSH PENJUAL ATAU PEMBELI MENANDATANGANI PERJANJIAN TANPA SEMPAT MEREKA PERHALUSI KANDUNGAN PERJANJIAN

Penyelewengan lain adalah apabila pihak-pihak yang terlibat ditipu atau dipaksa untuk menandatangani perjanjian tanpa sepenuhnya memahami terma dan syaratnya. Ini boleh membawa akibat buruk dan merugikan pihak yang tidak bersalah.

5. TERMA PERJANJIAN YANG BERAT SEBELAH

Penyelewengan dalam urusniaga hartanah juga berlaku apabila terma perjanjian dibuat secara tidak adil dan menguntungkan pihak satu lagi. Satu pihak mengambil kesempatan dan merugikan pihak yang satu lagi.

6. PENYALAHGUNAAN SURAT WAKIL KUASA PENUH UNTUK MENGAUT KEUNTUNGAN BERGANDA

Pelabur hartanah licik memanipulasi pemilik/penjual untuk menandatangani surat wakil kuasa penuh yang tidak boleh dibatalkan (Full and Irrevocable Power of Attorney) adalah tindakan penyelewengan yang serius.

7. TIDAK AMANAH DALAM URUSAN PEMBAHAGIAN DAN PENGURUSAN HARTA PUSAKA

Penyelewengan dalam urusan pembahagian dan pengurusan harta pusaka adalah tindakan yang tidak bertanggungjawab dan mengganggu keadilan bagi pihak-pihak yang berkepentingan.

8. AMBIL KOMISYEN ATAU UNTUNG ATAS ANGIN MELEBIHI HARGA JUALAN HARTANAH TANPA PENGETAHUAN PEMILIK BERDAFTAR

Mendapatkan komisen atau keuntungan tanpa pengetahuan dan persetujuan daripada penjual adalah bentuk penyelewengan yang tidak bermoral dan melanggar integriti urusniaga hartanah.

9. PENJUAL MELETAKKAN HARGA JUALAN HARTANAH MELEBIHI NILAIAN PASARAN

Mengecilkan atau meletakkan nilai hartanah melebihi nilai sebenar adalah bentuk penyelewengan dalam urusniaga hartanah yang boleh membawa kepada ketidakadilan dalam transaksi jual beli.

Elakkan diri dan orang tersayang daripada terlibat dengan penyelewengan dan memanipulasi dan dimanipulasi dalam urusan membabitkan hartanah. Penting untuk anda sentiasa berwaspada, berhati-hati dan beretika dalam setiap urusan hartanah untuk mencegah masalah dan kerugian di masa depan.

Adalah penting untuk mendapatkan nasihat profesional dan berpengetahuan dalam urusan guaman hartanah untuk memastikan urusniaga berjalan dengan lancar dan sah. Jangan ragu untuk meminta bantuan dan khidmat nasihat daripada peguam atau ejen hartanah yang boleh dipercayai jika perlu. Khidmat nasihat itu percuma, penyesalan itu tidak percuma.

Pilihan  amali dan selaras dengan konsep kediaman. Bukan sekadar hiasan kamar tetapi mengiringi mimpi anda dalam lena berkualiti.

Kepala katil, umpama satu godaan mata di lembah beradu. Rekaannya juga pelbagai mengikut era dan tidak pernah pereka berdiam diri menghasil yang baru dan baru saban waktu. Biar ramai di antara kita membelinya bukan hanya sedap pada mata tetapi kepala katil juga memainkan peranan penting dalam melengkapkan reka bentuk kamar anda. Ia juga sebenarnya menyerlahkan personaliti anda  dan impian.

Kini ramai pemilik kediaman lebih gemar memilih kepala katil yang ringkas. Mudah dicuci dan dibuka. Biar berkerawang tetapi tidaklah sarat dan berat. Malah pilihan utama sudah pasti kepala katil yang ringkas dan mudah dibersihkan. Malah ada yang tidak memerlukan kepal katil. Katil bagi mereka bukan tempat bermewah-mewah cukup untuk melelapkan mata. Cukup dengan lukisan bersaiz gah sebagai penyeri dinding di bahagian kepala katil.

Anda yang berjiwa seni, pilih aja gantungan atau kerawang menggantikan kepala katil. Berjiwa romantik, tidak cukup dengan rekaan moden klasik ala camel back, sertakan dengan butang chesterfield. Anda yang gemarkan gaya Asia, rekaan moden rotan boleh mejadi pilihan dan anda yang sukakan  moden kontemporari, pilih sahaja rekaan bina dalam fabrik mewah kemas. Manakala  yang sering up to date, pilih sahaja yang polos, moden dan rona neutral yang boleh di suai padan serta tidak lekas jemu. Masakan anda perlu menukar kepala katil saban minggu..betul tak?

Mereka yang memilih moden klasik juga kini lebih senang memilih kepala katil yang mempunyai warna samar atau warna moden neutral biar pun rekaan  agak ekstravaganza. Kita sedar, kini tidur merupakan imbuhan mewah buat warga kota setelah seharian bertarung nyawa mencari rezeki setiap hari. Jadi warna-warna ‘menjerit’ yang lantang dirasakan tidak perlu untuk ruang rehat seumpama ini.

Maka sebelum memilih kepaka katil, pastikan kesesuaian dengan ruang kamar dan perlu ada kaitan dengan konsep utama kediaman. Biar apa pun materialnya , kayu, rotan, besi, fabrik, asalkan anda bijak menjaga dan tahan lasak. Selaras dengan  gaya hidup juga tahap kesihatan kita. Elakkan membeli material yang asalnya catik tetapi sudahnya memerangkap habuk. Bayangkan  jika anda mempunyai lelah dan alahan. Tidur biar nikmat…Usah nanti yang dinamakan mimpi indah bertukar ngeri…

Selain tanaman indoor seperti alovera, lidah mertua dan sebgainya, kaktus juga dikatakan mempunyai keupayaan menyerap radiasi. Kaktus mengandungi flavonoid yang dikenali sebagai bahan antioksidan yang dapat melawan allergi dan virus. Ada juga pakar menyatakan bahawa kaktus sebagai salah satu bahan anti kanser. Kesan dari anti radang yang terdapat pada kaktus berupaya menyembuhkan iritasi kulit serta mempercepatkan pertumbuhan sel kulit yang baru. Universiti Arizona meneliti kandungan Pektin yang terdapat di dalam kaktus dan mendapati ia berupaya menurukan LDL (Low-density lipoprotein cholesterol) yang terperangkap dalam tubuh. Disamping itu juga, ia dapat membantu memnstabilkan kadar glukosa darah

Kaktus yang di jadikan sebagai hiasan atau indoor plant didapati berupaya menyerap radiasi Elektomagnatik yang terdapat di dalam kediaman anda. Di Jepun, pekerja memilih kaktus sebagai tanaman hiasan di atas meja yang diletakkan bersebelahan dengan monitor komputer untuk menghindari radiasi yang dipancarkan. Kaktus bukan sekadar membekalkan oksigen,s ia juga meneutralkan medan elektromagnatik yang terperangkap di dalam kediaman anda yang berpunca dari TV.

Satua kajian lebih kukuh telah dilakukan oleh  Institut Geobiologi Swiss pada 1980-an mendapati orang yang kerap menghadap computer dan TV bakal menderita sakit kepala. Namun, setelah di tempatkan kaktus pada persekitaran pengidap, masalah itu dapat dikurangkan.

Sumber: http://www.ilmutani.com


Sabut Kelapa Bahan Sungkupan Terbaik Mampu Lembabkan Tanaman

Sabut kelapa pula merupakan lapisan atau kulit kelapa yang berwarna coklat untuk yang telah kering dan putih jika buahnya masih muda. Sabut kelapa dikatakan sesuai digunakan di taman sebagai sungkupan (mulching) kerana keupayaan dan kekuatannya menyerap dan mengekalkan kelembapan yang tinggi. Selain sebagai sungkupan, sabut kelapa juga boleh dijadikan sebagai salah satu bahan dalam penyediaan medium tanaman.

Ciri-ciri sabut kelapa

Penggunaan sabut kelapa merupakan salah satu langkah ke arah kitar semula dan environmental friendly. Ia mudah diperolehi dan disimpan sehingga apabila penggunaannya diperlukan. Namun terdapat pelbagai produk yang menjual sabut kelapa secara komersial sama ada untuk penggunaan komersial atau domestik. Sebelum menggunakan sabut kelapa yang dibuat sendiri, basuh atau rendam untuk beberapa ketika untuk membuang garam yang terdapat pada sabut tersebut. Selain itu sabut kelapa mengandungi potassium dan phosphorus yang boleh diserap oleh tumbuhan juga.

Sabut Kelapa Untuk Hidroponik

Coconut mats atau sabut kelapa yang paling kasar boleh digunakan sebagai medium tanaman hidroponik. Teksturnya yang lembut memudahkan pergerakan akar di samping ia merupakan bahan biodegradable. Sabut kelapa mempunyai kandungan potassium dan phosphorus yang diperlukan untuk membantu pertumbuhan pokok. Sabut kelapa mudah untuk dikendalikan sebagai medium tanaman hidroponik dan tidak mempunyai bau. Selepas tiga hingga empat tahun penggunaannya, sabut kelapa tersebut boleh dijadikan baja kompos di taman.

Sabut kelapa juga menyimpan lapan kali ganda kandungan air dari pada beratnya. Ia membantu tumbuhan di dalam hidroponik mendapatkan keperluan air yang secukupnya. Selain itu juga, ruang yang wujud di antara fiber sabut kelapa di dalam sistem hidroponik membekalkan 40% kandungan udara. Sabut kelapa mempunyai pH antara 6 hingga 6.7 dan ia sesuai untuk tanaman hidroponik. Tambahan pula, sabut kelapa tidak mudah dijangkiti fungus dan bakteria yang boleh memberi ancaman kepada tumbuhan.

Kejadian yang berlaku Sabtu 18 Disember 2021 memang memberi kesan trauma kepada mangasa banjir kerana ia berlaku secara tiba-tiba tanpa sempat menyelamatkan barang. Kerosakkan dan kerugian di alami hampir semua warga yang terkesan banjir. paling teruk perabot dan barang elektronik.

Asalamualaikum…pada mangsa banjir saya kongsikan tip bila barangan eletrik kena air banjir
Melihat barang rumah tunggang langgang, peti ais dan TV terbalik dan tersadai, pasti ramai mangsa banjir yang hampir patah hati. Perkara pertama bermain di fikiran pastilah barang letrik dah rosak.

Tapi bagaimana jika kami katakan barang elektrik anda masih boleh diselamatkan walaupun dan beberapa hari terendam dalam air banjir berlumpur?

Kami kongsikan 7 langkah untuk anda bersihkan barang elektrik selepas banjir dah surut

1. Jangan sekali-kali cuba menghidupkan untuk test ia masih OK atau TIDAK.
2. Kumpul semua peralatan letrik, kemudian tembak air untuk membersihkan lumpur di setiap bahagian.
3. Buka back cover atau sebarang penutup yang boleh dibuka sehingga menampakkan komponen dalam peralatan, kemudian tembak air untuk membersihkan lumpur.
Jangan memberus, jika perlu guna berus cat untuk menyental lumpur yang degil.
4. Bila dah rasa cukup bersih, jemur tengah panas 2 ke 3 hari sehingga puas hati tiada air atau kelembapan pada komponen bahagian dalamnya.
5. Jika ada pengering rambut (hair dryer) tiupkan udara panas kebahagian yang sulit supaya betul-betul kering.
6. Pasangkan balik back cover atau penutup belakang.
7. Hidupkan untuk test OK atau TIDAK.

Yang penting sabar dan tabah mengendali kerja baik pulih peralatan letrik yang sebenarnya tidak rosak pun kerana banjir. Untuk membantu mangsa-mangsa banjir supaya mereka dapat mengurangkan belanja membeli peralatan letrik yang baru

Pelaksanaan PKP buat kali ketiga ini mungkin sedikit berbeza dengan waktu pelaksanaan yang pertama pada bulan Mac 2020 dimana kini, ramai dikalangan kita telah mampu menyesuaikan diri dengan norma baharu. Kita telah menguruskan gaya hidup untuk realiti yang kian berbeza sambil mempelajari kemahiran yang baru untuk mengisi masa lapang. Ramai diantara rakyat Malaysia telah membiasakan diri dengan bekerja di rumah, hanya ke pejabat ikut giliran atau apabila diperlukan. Ini membenarkan kita untuk meluangkan lebih masa di rumah untuk melakukan aktiviti-aktiviti yang digemari seperti bersenam. Untuk yang mementingkan kesihatan pemakanan, mereka mengambil peluang ini untuk meningkatkan kemahiran memasak bagi menjamin kesihatan sambil menjimatkan kos kehidupan. Sepanjang tempoh PKP/PKPB, kita dapat melihat kemerosotan pengimportan sayur-sayuran segar akibat sekatan perjalanan yang dikuatkuasakan di seluruh Malaysia. Sekatan ini menyebabkan kelewatan penerimaan sayur-sayuran segar oleh para peniaga runcit justeru mengemukakan persoalan tahap kesegaran sayur-sayuran yang kita peroleh untuk masakan harian.

Oleh sebab yang demikian dan juga kerana ramai yang makin mementingkan gaya hidup yang lestari dan lebih sihat, sebilangan rakyat Malaysia kini giat memulakan perkebunan akuaponik – suatu kaedah pertanian yang semakin popular di negara kita. Kaedah akuaponik telah berkembang menjadi sesuatu yang popular di kalangan rakyat tempatan kerana ia membolehkan kita menikmati sayur-sayuran yang segar hasil tanaman di halaman rumah sendiri!

Kadang-kadang dikelirukan dengan hidroponik, akuaponik adalah cara pertanian yang revolusioner dengan menggunakan sumber daya minimum untuk menghasilkan tanaman dan sayur-sayuran yang terbaik. Ia merupakan kaedah pertanian yang menggabungkan akuakultur menggunakan ikan dan hidroponik di mana hasilnya ditanam tanpa tanah. Ekosistem perkebunan tanpa tanah ini memberi tumpuan kepada pemberian makanan kepada ikan lalu membiarkan hasil buangan mereka memainkan peranan. Setelah ikan-ikan ini menghasilkan sisa-sisa mereka, sisa-sisa yang berkhasiat ini akan disaring dan diubah menjadi pemakanan tanaman yang kemudiannya disalurkan melalui saluran paip ke dalam biji-biji benih agar dapat tumbuh dengan sebaiknya.

Keperluan utama yang harus ada untuk memulakan pertanian akuaponik adalah ikan, ruang untuk membina ladang anda, dan penapis air. Menurut Dr. Richard Ng, seorang petani akuaponik yang juga pengasas Farm2Fork – penyedia perkakasan akuaponik untuk beberapa ladang – keseimbangan ekologi memainkan peranan besar dalam kejayaan ladang akuaponik. Beberapa faktor yang menyumbang kepada perkembangan ladang termasuk nisbah ikan ke air, spesies ikan yang diternak (Dr. Richard mengesyorkan Tilapia untuk mereka yang baru bermula) dan suhu ladang.

“Terdapat begitu banyak faktor yang perlu dipertimbangkan kerana faktor-faktor ini perlu saling melengkapi dan seimbang untuk membuahkan hasil yang signifikan. Penapis air yang kita gunakan juga mampu mendatangkan perbezaan. Tanpa sistem penapisan yang betul, peredaran yang berlaku antara air, tanaman dan ikan tidak akan berfungsi dengan baik,” kata Dr Richard.

Setelah lima tahun berusaha untuk memperbaiki catatan prosesnya, Dr. Richard akhirnya menemui komponen yang tepat untuk memastikan ekosistem yang seimbang bagi memastikan hasil yang terbaik. Sebagai contoh, setelah melakukan beberapa kajian dan eksperimen, Dr. Richard mendapati bahawa ketika menggunakan sistem penapisan air Waterco Malaysia, ia dapat mempercepatkan proses tanpa mempengaruhi ekologi sistem dan ia juga tidak menyebabkan kerosakan iklim malah menjimatkan perbelanjaan secara keseluruhan. Waterco Malaysia, penyedia penyelesaian sehenti yang terkemuka untuk persekitaran air yang selamat dan sihat, juga merupakan satu-satunya syarikat penapisan yang dianugerahkan pensijilan Climate Certified dari Australia. Kini, Dr. Richard dan Waterco telah banyak bekerjasama untuk membantu industri akuaponik.

“Apa yang perlu diketahui adalah kepentingan penggunaan produk/peralatan yang mesra alam dan pada masa yang sama tidak menambahkan kos berlebihan. Idea utama pertanian akuaponik adalah manfaat persekitaran dan sosial bagi masyarakat. Kami berpegang pada etos itu untuk terus kekal mampan.”

Walaupun pelaburan keseluruhannya kelihatan besar pada awalnya, ada banyak sebab mengapa pulangan dari pelaburan ini bermanfaat bukan hanya untuk kesihatan tetapi juga untuk persekitaran kita.

Akuaponik merupakan kaedah pertanian tanpa tanah yang tidak menggunakan racun perosak atau baja kimia. Pertanian akuaponik bergantung pada ikan dan putaran ekosistem. Ini bermaksud racun perosak dan baja kimia tidak sesuai untuk kaedah pertanian ini kerana ia akan membahayakan ikan lalu mempengaruhi ekosistem secara negatif. Kaedah ini boleh dikatakan 100% selamat kerana ia hanya memanfaatkan sisa ikan yang dihasilkan daripada pemakanan berkualiti. Walaupun tidak

menggunakan bahan kimia, hasil tanaman akuaponik dapat tumbuh dengan cantik dalam masa 30 hari dari segi rupa, saiz dan citarasa. Sekiranya anda rasa anda tahu bagaimana rasa keenakan sayur-sayuran, anda pasti terkejut dengan kesegaran sayur-sayuran hasil akuaponik yang tidak tertanding!

Pertanian akuaponik sesuai untuk semua! Bukan seperti pertanian tradisional, tanaman akuaponik tidak memerlukan siraman air secara konsisten dan kerana ia tidak menggunakan tanah, anda tidak perlu mencabut rumpai. Bagi pertanian akuaponik, anda tidak perlu risaukan kekerapan siraman air atau keperluan tanah.

“Setelah beberapa kegagalan yang diharungi, saya telah dapat mengenal pasti bahawa kegagalan dalam pertanian jenis ini selalunya diakibatkan kurangnya pengetahuan tentang asas pertanian, seperti keluasan ladang dan jumlah ikan yang diperlukan. Semua ini memainkan peranan besar dalam mengembangkan ladang akuaponik yang berjaya dan mampan,” tegas Dr. Richard.

“Asalkan anda memahami sains di sebalik akuaponik, penjagaannya pasti tidak akan menjadi masalah.”

Salah satu daripada banyak masalah yang dihadapi dalam pertanian tradisional adalah keperluan tanah yang besar untuk mengusahakan tanaman. Walaupun Malaysia bernasib baik kerana mempunyai banyak tanah yang luas untuk pertanian, tidak semua lokasi sesuai dijadikan kebun lagi-lagilah dengan perubahan iklim yang berterusan. Kaedah pertanian akuaponik yang tidak memerlukan tanah membolehkan sesiapa sahaja memulakan usaha pertanian di halaman rumah mereka! Bagi mereka yang ingin mengkomersialkan hasil tanaman, ruang yang lebih besar akan diperlukan dan untuk tujuan ini, bangunan terbengkalai juga boleh digunakan. Ini bermaksud kita tidak perlu menubuhkan ruang yang khusus buat pertanian jenis ini kerana penggunaan ruang yang sedia ada sudah mencukupi!

Selain dapat memanfaatkan ruang yang ada, kebaikan akuaponik adalah ia satu kaedah pertanian yang menggunakan air yang sedikit namun tetap menghasilkan tanaman yang sama dengan pertanian tradisional yang memerlukan air berjumlah besar sepanjang hari. Bukan hanya itu, jika ladang pertanian tradisional terletak berhampiran sumber air (misalnya tasik), baja yang digunakan mungkin akan meresap ke sumber air yang berdekatan lalu mendatangkan kemudaratan akibat racun yang wujud dalam baja kimia tersebut. Bahan pencemar ini tidak hanya akan mempengaruhi sumber air bagi penduduk yang bergantung padanya untuk memasak dan mandi, ia juga boleh menjejaskan hidupan akuatik.

Akuaponik menggunakan 10% air berbanding dengan pertanian tradisional kerana nutrien air dikitar semula dalam proses gelung tertutup. Pembaziran tambahan tidak akan wujud kerana ekosistem ini bergantung pada kitaran air yang akan terus berulang. Dengan perubahan iklim yang dihadapi seluruh dunia, ianya amat penting untuk mengitar semula sumber yang diperlukan.

Ini hanyalah beberapa faedah utama pertanian akuaponik dimana ia boleh dijadikan penyelesaian kesihatan untuk memperoleh sayur-sayuran segar untuk dinikmati sekeluarga. Ia mudah untuk dikendalikan dan sememangnya mesra alam! Dengan PKP3.0 yang kini masih berterusan, anda boleh memulakan pertanian akuaponik sebagai salah satu projek baru yang anda boleh usahakan di rumah!

Hai assalammualaikum semua dan selamat Hari Raya Aidil Adha 2022 kepada umat muslimin dan muslimat sekalian. Haa, dah hari-hari raya ini, mesti happy kan? Siapa je tak happy bila masuknya hari raya. Tapi, hari raya haji ini berbeza sedikit dengan aidilfitri sebab ada yang kena menolong siang daging korban kan. Bila nak tolong bersiang mesti kena ada pisau. Jadi sebab itu, hari ini saya nak memberitahu apa jenis pisau yang anda mugkin akan gunakan untuk persiapan makan di hari raya ini. Mari saya tunjukkan.

PISAU CHEF

Pisau chef ini, anda akan gunakan dan bersama anda kerana ia pisau yang popular. Dengan ukuran 15-30 cm, ia merupakan pisau yang mempunyai bilah yang panjang, kuat dan berat. Pisau ini akan gunakan bila mak-mak akan suruh kita pergi potong sayur atau daging.

PISAU PARING

Pisau paring ini, pisau yang kecil sahaja tapi ia mempunyai hujung yang sangat tajam. Jadi, ia perlu berhati-hati ketika memakainya, lagi-lagi yang baru belajar. Saiznya kecil dan kemas. Oleh sebab itu, pisau ini sangat sesuai jikalau anda tetamu datang beraya, dan disuruh untuk memotong buah ke, haa pisau ni lah yang sesuai untuk digunakan.

PISAU PEMOTONG

Siapa je tak kenal pisau ini. Pisau ini lah yang paling penting untuk kita guna potong daging korban yang tebal tu bila nak hendak memasak. Nama gelaran bagi pisau ini adalah choppers. Pisau ini nak dekat serupa dengan pisau cleavers, cumanya pada di bahagian pemotong pisau ini lebih nipis. Sebab itu, pisau ini sesuai digunakan untuk menghiris daging secara menipis

PISAU SEMBELIH

Haa yang lelaki-lelaki semua, bila time raya aidil adha ini, kamu semua kena tolong pakcik-pakcik surau dalam sembelih, lagi-lagi kena tahu pisau apa yang digunakan untuk menyembelih lembu atau kambing. Pisau sembelih ini, ia nak dekat sama dengan parang, Cuma ia lebih kecil dan hujungnya lebih tajam kerana ia untuk membuatkan lembuh yang dikorban terus mati apabila disembelih supaya ia tidak sengsara.

Jadi, itu sahajalah jenis-jenis pisau yang selalu digunakan semasa hari raya aidil adha. Jangan lupa baca part 2 artikel tentang special hari raya aidil adha ini.


Sebalik trend warna 2021~ JOTUN

Jotun salah satu jenama cat yang cukup terkenal dan ramai yang memilih cat Jotun ini kediaman mahupun ruang komersial. Seperti mana yang kita semua tahu, setiap tahun semua pengeluar cat akan memberi dan mengeluarkan trend warna. IMPIANA tertarik dengan warna pilihan Jotun untuk tahun 2021.

Untuk tahun 2021, kami memperkenalkan REDISCOVER, koleksi warna terbaru yang dilengkapi dengan corak warna abadi dan telah dipilih dengan seksama dari arsip perusahaan yang luas. Didesain untuk dapat dipadu-padankan, 29 warna dapat digunakan dalam kombinasi yang tak terhitung jumlahnya untuk menciptakan interior abad ke-21 yang santai, berenergi, dan menginspirasi.

Di Jotun, kami telah menciptakan warna selama hampir 60 tahun. Perpustakaan kami memiliki ribuan warna, masing-masing dengan kisah untuk diceritakan. Sebelumnya, Colour Card tahunan kami biasa menampilkan rona dan corak warna terbaru yang kami buat untuk rumah Anda. Namun tahun ini, kami memilih untuk REDISCOVER.

Lisbeth Larsen, Manajer Global Colour, Jotun

Beberapa warna dalam koleksi ini masih baru, tetapi banyak yang telah dipilih dengan teliti dari arsip kami, warna-warna yang menginspirasi tanpa batas waktu yang dapat digunakan untuk menceritakan kisah baru di rumah kita. Kami telah mengelompokkan warna-warna ini menjadi empat bagian, atau Anda dapat menyebutnya empat cerita. Rumah kita, seperti hidup kita, adalah bagaimana kita menentukannya. Dan apa pun warna yang kita pilih, rumah yang nyaman tidak pernah ketinggalan zaman.

Apa kata anda, mesti anda juga berpendapat dan mula jatuh cinta dengan warna pilihan Jotun kali ini bukan. IMPIANA nak ajak anda semua ceriakan ruang kediaman anda dengan cat Jotun dan apa kata anda hantarkan dan kongsikan gambar kediaman anda yang menggunakan cat pilihan Jotun 2021.

Klik di sini untuk dapatkan pelbagai info dan inspirasi yang lebih menarik dan mengujakan

Pokok cili antara tanaman mesti ada dikebun rumah. Ia mudah untuk ditanam namun sangat sensitif terhadap serangan perosak sam ada dari virus mahupun serangga. Itu, antara punca utama hasil cili tidak menjadi walaupun telah diberi baja yang mencukupi. Selain itu, ada beberapa perkara punca cili kedekut buah. Antaranya:

Masalah lain dengan cabai yang tidak berbunga atau berbuah adalah nutrisi yang tidak mencukupi. Tanaman dengan terlalu banyak nitrogen menjadi subur, hijau dan besar dengan mengorbankan buah sehingga akan mengakibatkan tanaman yang tidak berbuah.

Cili memerlukan fosforus dan kalium untuk mengahasilkan bunga dan buah yang banyak. Cara mudah untuk atasi masalah ini adalah semburkan tanaman dengan campuran 1 sudu teh garam yang dilarutkan ke dalam 940ml air suam. Ia akan membekalkan magnesium yang mempercepatkan proses penghasilan buah. Ulang langkah yang sama setiap 10 hari hingga ia berkesan.

Masa nak raya ni lah tiba-tiba “handphone” boleh pula asyik keluar notifikasi “storage full”. Macma mana nak ambil gambar dan buat video OOTD nanti? Jem otak. Dah padam dan buang macam-macam file, tapi masih sama.

Apa kata cuba ikut step yang dikongsikan oleh @zafizi.zain ni.

LANGKAH 1
Pergi ke bahagian Setting telefon anda.

LANGKAH 2

Klik pada menu Apps dan nanti akan keluar semua apps yang ada dan yang telah kita dah install.

Sesetengah model phone tidak ada menu Apps, jadi anda boleh klik pada bahagian App Management

LANGKAH 3
Klik bahagian tepi untuk filter fail yang paling besar, apa yang perlu kita kita buat adalah pilih Sort By Size. Secara automatik, fail paling besar akan berada paling kedudukan di atas sekali.

LANGKAH 4
Bila dah tahu memory yang paling besar, kita klik dekat situ – contohnya Facebook. Kemudian klik Storage.

LANGKAH 5
Seterusnya kita klik Clear Cache.

Secara automatik, bahagian cache akan menjadi kosong/dikosongkan.

SIAP!

Apabila file di dalam telefon dah ‘dibersihkan’, barulah telefon akan menjadi lebih lancar dan tiada lagi masalah ‘hang’ atau berat.

Susun atur karpet cara yang betul dan salah. Sebelum membeli dan memilih karpet, pastikan anda tahu panduan susun karpet dengan sebaiknya. Sayang kalau karpet yang cantik, tapi tidak nampak menarik selepas disusun atur.

Langkah paling mudah untuk anda memberi nafas baru pada lantai kediaman anda ialah dengan membentang permaidani atau karpet. Selain itu, penggunaan karpet juga dilihat mampu mengubah persekitaran serta mood sesebuah ruang kediaman.

Bagaimanapun terdapat perbagai aspek perlu anda pertimbangkan sebelum membeli karpet. Berikut checklist untuk anda semak sebelum membuat pilihan.

RUANG
Karpet berbeza, untuk ruang yang berbeza. Anda perlu terlebih dahulu mengenalpasti aktiviti ruang dan cara penggunaannya. Pastikan karpet yang dibeli bersesuaian dengan ruang di kediaman.

SAIZ
Ukur, ukur, dan ukur sekali lagi, jangan main agak-agak je. Dengan mengukur dahulu saiz ruang sebelum membeli, anda akan dapat memastikan dimensi yang sesuai untuk ruang tersebut. Tidak terlalu kecil, tidak terlalu besar.

BENTUK
Anda tidak semestinya perlu beli karpet segi empat yang standard. Sebenarnya ada lagi bentuk karpet yang boleh disesuaikan mengikup ruang. Sebagai contoh, jika anda mempunyai meja makan bulat anda mungkin mahu karpet bulat yang lebih besar untuk diletakkan di kawasan itu.

WARNA DAN CORAK
Pertimbangkan kawasan permaidani dan persekitarannya. Permaidani adalah cara yang baik untuk menambah sedikit warna dalam sesebuah ruang selain mampu memberi personaliti kepada ruang tanpa ia kelihatan keterlaluan.

FIBER/MATERIAL
Terdapat material atau bahan berbeza untuk permaidani di setiap ruang berbeza. Semak penggunaan ruang dan pastikan ia selari dengan apapun material karpet yang anda pilih.

RUANG MAKAN:

RUANG TAMU

BILIK TIDUR

Kredit foto: Pinterest


5 pilihan cara untuk kasi ruang tamu grand

Ok kita dah beli perabot asas ruang tamu. Sofa , meja kopi dan kabinet tv. Tapi ruang nampak gondol je kan. Nak kata ringkas, tak ringkas. Nak kata sempurna , macam ada yang tak sudah. Jadi tiba masa untuk menyolek ruang tamu kita. Tak yah beli semua sekali harung. Beli satu persatu.

SUAI PADAN YANG BERJAYA. BERBEZA RUPA TETAPI DALAM 1 NADA WARNA……

SIMPLE JE PUN TAK PERLU SARAT….BIAR BESAR TETAPI TIDAK PERLU BANYAK

Cermin- Selain daripada langsir, cermin muka juga mudah menjadikan ruang lebih grnd. Sebab tu hotel banyak letak cerminkan. Tak payahlah banyak. Cari sebuah, cukup besar (tak nak yg kecik-kecik sebab impak kureng). Mahal? Apa susah, cari je kat kedai barangan terpakai. Adakala mereka jual perabot hotel. Cermin sebesar dulang kenduri tu, dalam RM50 je.

Tak kisahlah apa bentuknya, anda boleh letak di dinding utama, membelakangi tempat duduk kita. Mengapa? Agar dari sudut lain ia nampak luas, dan tidak mengganggu pandangan atau fokus kita apabila menonton. Gantunglah setinggi 7′ dari bingkai atas.

Lampu Lantai – Satu lagi aksesori elegan untuk mewujudkan visual menarik. Cukup sebuah dan ruang tamu anda nampak sofistikated. Itu belum lagi kesan cahaya yang datang dari lapu tu. Elegan habis! Sesuai kalau anda mahu melelapkan mata atau berehat sambil menonton. Tapi jangan lupa pilih rekaan ikut konsep ruang tamu. Jangan risau banyak kat luar tu.Tempatkan di sisi kabinet tv atau antara ruang makan dan tamu mahu pun di sisi sofa utama.

SEPADAN DAN CANTIK PULA HIASANNYA KAN….SIMPLE TAPI NAMPAK EKSKULSIF

GAYA KONTEMPORARI DAN MODEN KLASIK BERSATU…..CUBA TEKA YANG MANA SATU?

BILA LAMPU LANTAI BERTINDAK SEBAGAI LAMPU MEJA. KESAN DRAMATIK BUKAN SAHAAJA PADA CAHAYANYA MALAH TATA HIASNYA.

Ottoman – Satu lagi pilihan untuk mencantikkan ruang tamu kita. Terdapat ottoman yang boleh dijadikan meja kopi pada masa yang sama. Ini sudah menjimatkan ruang terutama jika rumahnya comel. Ada juga orang memiling bangku panjang sebagai ganti , mcm kerusi piano tu. Ada juga yang memilih bangku kuib sepasang sebagai pelengkap hias. Jadi benda -benda ni semua, boleh nampak berbeza sikit dari sofa utama.

PERTEMUAN ANTARA DUA KONSEP YANG BERBEZA DAN DIHARMONIKAN DENGAN WARNA YANG SAMA.

SATU LAGI ILHAM KONTRA,SOFA POLOS DIGANDINGKAN DENGAN OTTOMAN CHESTERFIELD. SAMA-SAMA MENARIK

Permaidani – Satu lagi pilihan menarik jika mahu ruang kelihatan berbeza. Jangan terikat dengan corak lazim sebuah permaidani. Adventure sedikit sebab permaidani sekarang macam-macam konsep ada. Perlu lebih berani dan tidak terburu-buru membeli. Lihat kesesuaian warna, bulunya (kalau alah atau ada resdung tu, bulu nipis cukup). Adakala inilah kunci ruang tamu kita nampak berseri. Biar sofa plain tetapi dimeriahkan dengan pemilihan permaidani.

MENERANGI SUASANA, PERMAIDANI PUTIH ASLI

PADUAN DUA JENIS TEKSTUR MEMBENTUK NILAI MASKULIN DAN ETNIK

IMBANGAN ANTARA POLOS DAN BERCORAK

Lampu Meja – Ni adalah pilihan kedua selepas lampu lantai. Jika mahu ruang kediaman ala-ala hotel warmkan, lampu meja boleh kita gunakan. Biar sepasang atau sebuah, pilihlah jeis apakah yang seusai dengan gaya hidup anda. Andai rumah besar, bolehlah memilih jenis yang besar. Tapi kalau rumah kecil, yang ala-ala comel pun dah ok. Janji cantik, murah dan senang nak kita suai padan.

KRISTAL TERLUS PANDANGAN , MEMINIMAKAN HIASAN YANG MAKSIMA

REKAAN LAMPU MEJA MEMBENTUK KARAKTER

Ok jadi itulah lima benda kita boleh bajet sikit-sikit beli bagi mencantikkan ruang tamu kita secara asasnya. Kalau banyak wang melipah ruah, boleh beli yang lain pula . Apa yang penting , usha dulu mana yang berkenan di hati, usha harga dan buat perbandingan. Barulah bila beli tu happy kan…

Biasanya, imej pertama yang timbul dalam kepala setiap kali berbicara tentang penyebaran penyakit adalah kafe yang dipenuhi orang, tandas awam yang kotor mahupun sudu dan garfu di restoran yang tidak dicuci dengan baik. Kawasan terbabit mungkin dipenuhi dengan kuman dan virus merbahaya. Untuk anda yang sensitif pada persekitaran, pasti terdapat hand sanitizer dan tisu basah untuk digunakan selepas memegang tempat-tempat yang berpotensi menyebarkan penyakit.

Tetapi malangnya, penyebaran penyakit tidak sahaja boleh berlaku di kawasan-kawasan tersebut. Anda mungkin tidak percaya, tetapi di rumah juga kita terdedah dengan virus dan kuman yang menyebabkan penyakit. Biasanya, barangan dirumahlah yang menyimpan seribu satu rahsia yang tidak disangka-sangka dan boleh menjejaskan kesejahteraan isi rumah. Perkara ini jugalah yang boleh menyebabkan selsema atau batuk yang berterusan pada waktu malam jadi anda perlu mula mengambil langkah berjaga-jaga.

Berikut adalah beberapa perkakas dalam rumah yang mungkin membuat anda sakit – dan tips penjagaan untuk memastikan kediaman anda sentiasa bersih dan selamat.

1. Peti Sejuk
Selain daripada membuang kesemua sisa-sisa makanan yang telah basi dan bususk, jangan lupa beri perhatian pada bahagian tersorok yang mungkin anda terlepas pandang. Contohnya, sebarang cecair yang tumpah dan bertakung dalam dulang peti sejuk yang tidak dibersihkan mungkin akan masuk dan mencemari makanan lain. Laci menyimpan buah-buahan dan sayur-sayuran pada bahagian bawah juga perlu anda periksa dengan kerap agar sentiasa bersih dan tidak mempunyai sebarang takungan air. Pelbagai mikroorganisma mungkin sedang membiak dengan pesat jika anda gagal untuk membersihkan bahagian-bahagian ini. Jangan geli untuk bersihkan semua sudut dan celahan peti sejuk anda menggunakan air suam dan baking soda.
Pakar juga ada mencadangkan supaya mencuci sebersihnya buah-buahan dan sayur-sayuran anda sebelum disimpan kedalam peti sejuk.

2. Sarung/ Alas Tilam
Ini mungkin perkara yang paling anda tidak suka dengar tetapi inilah realitinya. Lembaran putih cantik yang anda pasangkan pada tilam itu mungkin menjadi tempat tinggal tetap bagi hama. Haiwan kecil yang anoyying ini akan buatkan anda mudah terkena jangkitan yang menyebabkan demam atau memudaratkan lagi alahan pada habuk. Keadaan bilik yang tertutup dengan tingkap yang tidak dibuka dan kelembapan dalam udara boleh memburukkan lagi keadaan. Jadi, buka tingkap bilik setiap pagi supaya udara segar boleh mengalir kedalam dan tetapkan suhu panas sewaktu membasuh cadar dengan pencuci anti bakteria. Jangan lupa juga untuk memvakum bilik anda dari masa kesemasa.

3. Mesin Pengisar
Mesin pengisar atau blender biasanya digunakan untuk mengisar buah atau sayur-sayuran. Jadi, jika anda tidak membersihkan mesin selepas setiap penggunaan, anda mungkin telah menggalakkan pembiakan kuman didalamnya. Alat kecil pada bahagian bawah pengisar yang tidak dicuci boleh menjadi tempat mikroorganisma seperti E.Coli dan salmonella berkumpul. Apa yang perlu anda lakukan adalah cuci setiap bahagian blender satu per satu selepas digunakan kemudian keringkan sebelum disimpan didalam tempat yang bersih.

4. Alatan Pembersihan
Walaupun sabun cucian anda berbau seperti lemon atau epal yang menyegarkan, sebenarnya ia mengandungi pelbagai bahan kimia yang kuat dan boleh pedihkan kulit, rosakkan buah pinggang dan hati serta memberi tekanan pada sistem saraf dalam tubuh manusia. Jadi jika anda terpaksa gunakan sebarang produk bertosik ini, jangan lupa untuk pakai sarung tangan getah dan untuk mengurangkan kesan buruk, cairkan produk dengan dengan air terlebih dahulu.
Untuk penyelesaian yang lebih mudah, gunakan sahaja bahan-bahan semulajadi yang boleh didapati dalam kabinet anda seperti cuka atau baking soda.

5. Penyedut Habuk
Jika anda malas untuk membersihkan penapis vakum, risiko untuk bakteria menjijikkan masuk kedalam sistem anda telah menaik serta merta. Jika mereka berjaya, ia akan mencetuskan alahan dan menjejaskan keupayaan anda untuk bernafas dengan normal. Debu atau habuk yang datang dari vakum anda mengandungi kuman kalis antibiotik yang boleh merosakkan paru-paru dalam jangka masa panjang. Pastikan anda bersihkan penapis dengan kerap dan membuka tingkap apabila sedang menggunakan vakum.

Isu ini telah dikupas oleh Timbalan Presiden Persatuan Guaman Hartanah Malaysia (HartaGuam), En Salkukhairi Abd Shukor. Ikuti perkongsiannya agar pemilik kediaman di luar sana dapat pencerahan secara lengkap bagaimana untuk menguruskan pindahmilik nama hartanah.

1. Biasa berlaku, sesuatu hartanah yang dibeli kadang-kadang tidak dapat dipindah milik kepada nama pembeli.

Perkara ini mungkin disebabkan oleh:

i. Terdapat syarat tersirat daripada pihak berkuasa negeri yang menghalang ianya dipindahmilik dalam tempoh-tempoh tertentu misalnya 5 tahun atau 10 tahun (contoh : tanah yang baru diberi milik oleh kerajaan negeri, tanah kurnia, perumahan PR1MA dan lain-lain),

ii. Tidak mendapat kelulusan kebenaran pindah milik (consent) daripada kerajaan negeri atas sebab-sebab tertentu (contoh : belum cukup tempoh tertentu, jual daripada Melayu kepada bukan Melayu dan lain-lain),

iii. Terdapat sekatan undang-undang yang menghalang pindah milik ke atas bahagian yang tidak boleh dipecah bahagi (contoh: beli sebahagian tanah geran kongsi),

iv. Terdapat sekatan undang-undang yang menghalang pindah milik sesuatu tanah dilakukan (contoh : beli tanah yang tertakluk kepada Akta GSA seperti tanah FELDA dan sebagainya)

2. Sekiranya anda menghadapi masalah di atas, apakah solusi alternatif yang boleh dilakukan untuk melindungi hak dan kepentingan anda sebagai pembeli?

Antara solusi alternatif yang boleh dilakukan adalah:

i. Lantik peguam hartanah yang berpengalaman,

ii. Peguam hartanah akan sediakan Surat Wakil Kuasa Penuh (Full PA), di mana melalui Full PA tersebut tuan tanah memberikan kuasa penuh kepada pembeli untuk menguruskan dan melakukan segala apa yang perlu berkaitan tanah tersebut seolah-olah pembeli adalah pemilik kepada hartanah tersebut, dengan syarat pembeli hendaklah menjelaskan keseluruhan harga jual beli kepada tuan tanah melalui peguam selaku stakeholder.

iii. Peguam akan daftar PA di Mahkamah Tinggi dan Pejabat Tanah.

iv. Jika perlu dan bersesuaian, peguam juga akan sediakan dokumen-dokumen tambahan seperti Perjanjian Tambahan, Surat Ikatan Amanah dan lain-lain,

v. Melalui peguam yang dilantik, pembeli akan masukkan kaveat persendirian ke atas hartanah tersebut untuk melindungi hak dan kepentingannya.

Walau bagaimanapun, solusi alternatif yang saya nyatakan di atas hanyalah secara umum sahaja. Anda dinasihatkan untuk mendapatkan proper legal advice daripada Peguam hartanah anda kerana setiap kes mungkin berbeza antara satu sama lain.

Cuma PERLU DIINGATKAN, solusi alternatif di atas hanyalah BERSIFAT SEMENTARA SAHAJA sehingga urusan pindahmilik dilakukan.

Perlu juga diingatkan, selagi belum dipindahmilik kepada nama anda, anda masih TETAP BERHADAPAN DENGAN RISIKO. Ini kerana Kanun Tanah Negara hanya mengiktiraf pendaftaran pindah milik sebagai bukti yang tidak boleh disangkal terhadap hak pemilikan sesuatu hartanah. Jadi nak tak nak, perlu juga diusahakan agar ianya di pindah milik kepada nama anda.

Sekian, terima kasih.

SALKUKHAIRI ABD SUKOR
Timbalan Presiden
Persatuan Guaman Hartanah Malaysia (HartaGuam)

ARTIKEL BERKAITAN

Nak Beli Rumah Sub-Sale, Ini Langkah-Langkah Yang Anda Perlu Tahu

Tapi nak basuh langsir dimesin dobi layan diri pun tak boleh sebaranggan. Ada beberapa benda yang anda perlu perhatikan. Antaranya ialah:

1. Periksa label cadangan cucian pada langsir (langsir ready-made) sama ada sesuai untuk basuhan mesin, basuhan tangan atau dry-cleaning.

2. Pastikan semua penyangkut sudah ditanggalkan pada langsir French pleat.

3. Bersihkan habuk pada langsir dengan cara mengibaskannya atau menggunakan vacuum. Pre-wash kotoran kasar jika perlu.

4. Asingkan langsir siang (day curtain/lining/voile) daripada langsir kain tebal/biasa.

5. Untuk langsir kain tebal/biasa, cucian mesin boleh dilakukan dengan menggunakan air sejuk/biasa dengan sedikit sabun. Elakkan daripada menggunakan air panas kerana ini akan menyebabkan sesetengah fabrik mengecut.

6. Langsir siang (day curtain/lining/voile) adalah nipis. Oleh itu cuba elakkan cucian menggunakan mesin. Pilihan lain adalah basuhan tangan atau dry-cleaning. Jika perlu cucian mesin, masukkan ke dalam net laundry bag yang besar dan kemudian barulah dimasukkan kedalam mesin dan dibasuh menggunakan air sejuk/biasa.

7. langsir eyelet tidak sesuai untuk cucian mesin kerana boleh menyebabkan kerosakkan pada eyelet. Jika perlu cucian mesin, masukkan kedalam net laundry bag yang besar, sama seperti langsir siang.

8. Langsir kain tebal/biasa boleh dikeringkan menggunakan mesin pengering pada suhu sederhana/tinggi, bergantung pada kesesuaian fabrik.

9. Langsir apabila basah akan menjadi berat. Oleh itu jangan memasukkan lebih muatan kedalam mesin pengering kerana ini akan memendekkan hayat mesin pengering.

10. Langsir siang (day curtain/lining/voile) lebih sesuai dikeringkan dibawah cahaya matahari. Jika perlu pengeringan mesin, gunakan suhu rendah/sederhana.

11. Langsir eyelet tidak sesuai menggunakan pengeringan mesin kerana suhu yang tinggi dan putaran mesin boleh menyebabkan kerosakkan pada eyelet yang diperbuat daripada plastic/kayu/logam. Selain itu, kesan langsung daripada putaran akan menyebabkan bunyi yang bising serta kerosakkan pada drum pengering.

12. Langsir scallop tidak sesuai untuk basuhan mesin. Gunakan basuhan tangan atau dry-cleaning.

Sempena Hari Raya yang sudah hampir tiba, kalau nak rasa #Betulbetulraya datanglah ke Karnival Karangkraf pada 1-3 Jun 2018 di Kompleks Kumpulan Media Karangkraf Seksyen 15, Shah Alam Selangor bermula jam 2.00pm-2.00am. Ada pelbagai aktiviti #betulbetulbest dan jualan barangan raya yang #betulbetulviral daripada 50++ jenama online terkenal tau!


Tanam Bunga Kobis Dalam Plastik Beras, Kurang 3 Bulan Dah Boleh Tuai. Kobis memang ramai suka tanam tapi tidak bagi bunga kobis. Mungkin disebabkan waktu tuainya yang memakan masa 3 hingga 6 bulan bergantung kepada spesies. Tapi wanita ini kongsi cara tanam pokok kobis bunga yang boleh dituai tak sampai 3 bulan. Nak tahu macam mana? jom baca perkongsian Ann dalam blog nya.

Kalau di Malaysia panggil bunga kobis, orang Indonesia panggil bunga kol dan orang putih pula panggil cauliflower.
Suka makan bunga kobis tak? Kalau suka, apa kata tanam sendiri di rumah anda. Tanam sendiri lagi best. Sah-sah tak guna racun atau bahan kimia yang terlarang. Mudah sahaja, mari saya tunjukkan kepada anda cara-cara menanam bunga kobis.

1. Beli biji benih bunga kobis. Saya gunakan brand Green World. Brand ni memang dipercayai. Insyaallah, kalau semai pasti hidup. RM3.50 sahaja sepeket dan ada 200 biji benih

2. Semaikan biji benih bunga kobis dalam bekas semaian atau pasu dan letakkan di tempat yang teduh. Siram apabila tanah kering sahaja. (Saya cuma menggunakan medium semaian yang ada didepan mata).

Gambar rajah1 – 7 Oktober 2009, biji benih bunga kobis disemai
Gambar rajah 2 – 9 Oktober 2009, biji benih mulai bercambah
Gambar rajah 3 – 11 Oktober 2009, Anak pokok Kobis telah jelas kelihatan (letakkan di tempat yang panas)

3. Setelah anak pokok bunga kobis berusia seminggu, alihkan anak pokok bunga kobis ke dalam polybag yang besar ataupun guni beras. Nak guna pasu pun boleh asalkan pasunya besar dan dalam. Saya cuma gunakan guni beras. Recycle benda yang sedia ada tak perlu membazir.
Siram anak pokok dengan dengan baja fertigasi 3 kali sehari (pagi, petang & malam)

4. Anak pokok bunga kobis yang berusia sebulan lebih

5. 16 Disember 2009 – Pokok bunga kobis telah membesar

6. Dan akhirnya, saat-saat yang paling ditunggu. Pokok bunga kobis menampakkan hasilnya.

7. 19 Januari 2010, bunga kobis telah matang dan sedia untuk dituai

8. Setelah bunga kobis dituai, jangan biarkan pokoknya mati. Jaga dan siram seperti biasa. Kerana pokok induk ini akan mengeluarkan anak pokok di batangnya. Cantas anak pokok itu dan tanam nya serta merta di tempat lain. Tak perlu menyemai dari biji benih dan pokok lebih cepat membesar.

Handmade Macrame Plant Hanger Cotton Rope Flower Pot Holder Wall Planter Basket With Wood Beads Decorative Bohemian Boho Decor

Sebenarnya, ada spesies strawberi yang sesuai untuk ditanam di tanah rendah Malaysia yang tidak memerlukan kaedah rumah hijau pun. Anak benihnya yang mudah didapati secara online juga menyebabkan tanaman ini kian menjadi popular. Namun anda perlu pastikan perkara-perkara tersebut perlu dipatuhi bagi menjadi habitat sempurna untuk tanaman ini:

1. Medium/tanah
Strawberi memerlukan medium tanaman yang peroi dan bersaliran baik. Yang menjadi keutaman ialah medium tersebut mampu memegang kelembapan dalam jangka masa yang lama. Kebanyakan nurseri menggunakan sabut kelapa yang telah dirawat sebagai medium tanaman tanpa tambahan bahan lain. Ini kerana sifat sabut kelapa yang ringan serta mampu mengekalkan kelembapan amat sesuai dengan kondisi pokok strawberi. Secara tidak langsung sabut tersebut berupaya menjadi baja kompos.

2. pH Medium
Pokok strawberi memerlukan pH yang seimbang dengan keperluannya. Untuk mendapatkan saiz buah yang optimum, pH ideal untuk tanaman ini adalah antara 5.5 hingga 7.

3. Pencahayaan
Pokok strawberi memerlukan pencahayaan sekurang-kurangnya 4 jam sehari untuk iklim malaysia. Berbanding di negara beriklim sejuk, strawberi perlukan pengamatan cahaya minimum 6 jam sehari. Namun tidak terlalu terus. Letakkan di kawasan separa teduhan. Oleh itu, strawberi sesuai ditanam di ruang anjung kediaman.

4. Keperluan saiz kawasan
Pokok strawberi tidak suka tumbuh secara berhimpit. Ia akan mengakibatkan kesukaran penghasilan bunga dan secara tidak langsung memberi kesan kepada hasil buah. Hal ini terjadi disebabkan apabila pokok terlalu berhimpit, bahagian bawah atau pangkal pokok yang menghasilkan kudup bunga mengalami kesukaran menerima cahaya matahari. Oleh itu, jarak bagi setiap tanaman perlu dikekalkan sekurang-kurangnya 20 inci setiap satu.

5. Siraman
Jika anda menggunakan sabut kelapa sebagai medium tanaman, penyiraman boleh dilakukan apabila medium kelihatan kering atau jika perlu. Perlu diingat,strawberi memerlukan medium tanaman yang sentiasa lembap bukan basah tau. Jika terlalu banyak air, ia akan merosakkan akar serta menggalakkan pertumbuhan kulat. Siraman paling perlu dijaga ketika buah sedia dipetik. 3-5 hari sebelum dipetik, penyiraman perlu dikurangkan untuk mengelak buah masam.

6. Baja
Pokok strawberi paling sesuai dengan baja cecair kerana ia lebih mudah diserap. Tambahan pula, sistem akar strawberi yang terlalu pendek sukar menyerap atau mencapai baja jenis slow release. Baja kimia yang sesuai digunakan untuk strawberi adalah larutan 12:12:12 untuk tujuan tumbesaran pokok manakala larutan 15:15:15 digunakan untuk penggalak buah. Pembajaan perlu dilakukan sekurang-kurangnya dua minggu sekali. Namun AWAS! Baja kimia bersifat panas dan mudah merosakkan akar pokok. Oleh itu, penggunaan baja dan racun kimia perlu minima.

Seeloknya, pokok strawberi sesuai menggunakan baja organik. Walaupun produktivitinya tidak optimum, jangka hayat tanaman lebih tahan lama berbanding penggunaan baja kimia.

7. Pemangkasan
Daun pokok strawberi perlu dipangkas setiap bulan. Sebaiknya, 7-9 daun sahaja yang dibenarkan  bagi setiap pokok. Ini kerana, jika daunnya terlalu banyak penghasilan buah akan terganggu. Ia disebabkan oleh permukaan bawah batang pokok yang menghasilkan daun, sulur dan bunga terlindung dari cahaya matahari. Lebih kerap anda memangkas, lebih banyak sulur dan buah yang dapat anda hasilkan. Selain itu juga, bilangan sulur perlu dikurangkan untuk membolehkan hasil buah lebih banyak.

Kelabu telah terbukti menjadi salah satu pilihan warna kegemaran ramai. Warna kelabu tampak neutral dan amat versatile sehingga boleh dipadankan dengan hampir setiap warna dan corak. Adakah anda bercadang untuk menghias dengan kelabu? Sedikit peringatan, warna kelabu datang dalam beberapa tona, suam dan sejuk, jadi agak mudah untuk tersalah pilih. Jika anda mahukan ruang yang nampak moden, gunakan warna kelabu bertona sejuk tetapi berlainan pula dengan warna kelabu suam, ia akan membangkitkan perasaan yang lebih klasik dan kontemporari.

1. GABUNGKAN BEBERAPA TONA KELABU.

Jika anda hanya menggunakan satu tona warna yang sama, ruang mungkn akan kelihatan hambar dan membosankan. Jadi adalah penting untuk menggabungkan beberapa tona kelabu agar ruang tidak nampak flat. Mulakan dengan lapisan asas, pilih satu tona kelabu yang benar-benar memberi inspirasi kepada anda, kemudian lapiskan dengan tona kelabu yang berbeza melalui perabot, hiasan lembut dan aksesori lain. Lemparkan kusyen bercorak untuk menambah tekstur ruang.

2. PERABOT KELABU.

Jangan hadkan penggunaan kelabu hanya pada warna dinding. Jika anda suka warna ini, pertimbangkan beberapa buah perabot untuk menambah mood moden. Rak atau almari juga adalah cara yang baik untuk tambahkan kelabu pada ruang anda.

3. METALIK SEBAGAI ESEN KELABU.

Aksesori metalik yang indah sememangnya amat cantik dipadankan dengan palet asas kelabu. Gunakan warna kelabu untuk latar belakang neutral anda bagi memberikan tumpuan kepada hiasan metalik.

4. CIPTAKAN LATAR BELAKANG SEMPURNA.

Kelabu adalah warna paling sesuai yang boleh digunakan untuk menghiasi dinding anda. penggunaan cat atau wallpaper kelabu tidak akan menenggelamkan warna esen.

5. TAMBAH DRAMA DENGAN KELABU GELAP.

Gunakan kelabu gelap untuk anda yang berani dan bold. Cat sekali dinding serta siling dan ia boleh dikontraskan dengan hiasan berwarna terang dan menarik. Ruang serta merta akan menjadi lebih dramatik dan berkarakter.

6. KEHIJAUAN SEBAGAI PENYERI.

Tumbuhan hijau atau corak tropikal akan dengan mudah menjadikan ruang kelabu lebih segar dan ‘ringan’.

7. PASTEL PADANAN KELABU LEMBUT.

Letakkan sekali warna kelabu dengan warna-warna pastel untuk ruangan nampak lebih lembut dan mesra. Untuk mengelakkan ruang terasa terlalu girly, gunakan juga warna lebih gelap dan corak hitam putih untuk mendapatkan lebih tekstur.

8. JANGAN ABAIKAN LANTAI.

Jika anda tidak tahu mana untuk bermula, pandang kebawah. Lantai sering dilupakan walaupun ia merupakan tempat terbaik untuk mula memasukkan sedikit demi sedikit tona kelabu. Bentangkan permaidani, perabot dan aksesori untuk mewujudkan ruang tamu yang sesuai dengan anda dan keluarga.

9. MAHU RUANG KELIHATAN MEWAH? MARBLE JAWAPANNYA.

Mungkin tidak semua ingin melabur untuk marmar, ciri gaya marmar adalah cara yang baik untuk menggabungkan beberapa tona kelabu ke dalam ruang dikediaman anda. Kertas dinding bercorak marmar atau kaunter top marmar akan kelihatan anggun dan mewah apabila digabungkan dengan kelabu menjadikan ruang lebih mewah dan eksklusif.

Sumber Imej : Carian gambar Google

Bagi keluarga yang ada toddler (bayi berusia 12-36 bulan), tempat paling sensitif untuk anak-anak bermain adalah di laci aatau almari. Bukan sahaja risau perabot tersebut tumbang kalau tersilap langkah, aktivit mengemas si anak-anak ni pun boleh buat mak-mak menyirap darah.

Diam-diam, habis keluarkan semua barang yang disimpan dalam laci. Paling buat mak-mak naik darah, baju yang dilipat kemas bersepah semula. Untuk atasi asalah ni, kebiasaanya klip keselamatan akan dipasangkan. namun, harganya boleh tahan juga.


Cara Untuk Hasilkan Baka Buah Terbaik, Cantuman Mata Tunas

Terdapat pelbagai cara untuk membiakkan tanaman berbuah. Namun cara yang paling cepat dan memastikan baka yang dihasilkan terbaik adalah melalui keratan batang, tut dan cantuman dewasa.Bagi tanaman yang telah tua dan tidak produktif, cantuman dewasa adalah langkah terbaik. Kebanyakkan pengusaha ladang buah seperti durian dan mangga telah memperaktikkan kaedah ini.

Salah satu kaedah yang boleh di usahakan adalah melalui cantuman mata tunas. Kaedah dan peralatan yang diperlukan untuk melakukan cantuman mata tunas sama seperti cara cantuman dewasa yang lain. Namun sedikit berbezakera ia menggunakan kulit dan bahagian tunas sahaja.

Bahan-bahan:
– Induk yang sihat (pastikan induk yang dipilih mempunyai diameter batang atau dahan berukuran lebih kurang 1.5-2 cm
– Mata tunas (pastikan mata tuns yang diambil dari pokok yang pernah berbuah)
– Tali atau plastik pembalut
– Pisau

Cara-cara:
1. Toreh kulit dahan yang telah dipilih untuk dilakukan proses cantuman. Pastikan bahagian dalam dahan atau batang tidak tercedera. Ukuran yang diperlukan adalah 1.5cm lebar dan 2-3 cm panjang. Kupas dan buang keseluruhan kulit di bahagian tersebut

2. pilih mata tunas dari pokok yang sihat, berkualiti dan telah berbuah. Kupas kulit di sekitar mata tunas. Pastikan saiz mata tunas yang diambil berpadanan dengan ruang yang telah disediakan pada pokok penanti

3. Tempel tunas pada bahagian kulit pokok yang telah dikupas tadi.

4. Ikat kawasan cantuman dengan tape atau plastik pembalut sehingga kemas

5. Setelah 3 minggu proses cantuman dilakukan, buka pembalut dan pastikan bahagian cantuman kukuh bercantum dengan bahagian penanti dan masih segar. Jika mata tunas kering, ini menunjukkan proses cantuman anda gagal

Artikel lalu, IMPIANA pernah kongsikan cara baiki sendiri peti sejuk yang tiba-tiba bahagian beku tak sejuk berpunca dari defrost thermostat. Kali ni, IMPIANA kongsikan cara baikpulih peti sejuk yang langsung taknak sejuk walaupun bila di hidupkan lampu dalam peti menyala macam biasa.

Kalau tak dengar compressor berfungsi, ia mungkin disebabkan oleh socket di dalam litar peti sejuk. Jom tengok cara Fahi Argo baiki peti sejuk lamanya.

Tips freezer tak sejuk, compressor tak hidup, jangan terus hantar kedai repair, Cuba DIY sendiri.

Insyallah, sejuk beku semula.

Muzium ArtScience di Marina Bay Sands melancarkan satu Pameran Planet atau Plastik oleh National Geografi. Pameran ini adalah satu program yang cukup hebat untuk melibatkan diri kerana peserta akan mendalami masalah alam sekitar di Malaysia. Bermula pada 15 September 2020 Muzium ArtScience di Marina Bay Sands akan dibuka untuk orang ramai menyertai kempen Alam Sekitar ini , sebuah pameran oleh National Geograpi yang menceritakan kisah plastik, dari penemuannya terhadap kesan persekitaran yang disebabkan oleh penggunaannya secara besar-besaran.

Memaparkan 70 gambar mendalam yang dipaparkan dalam enam bahagian tematik, pameran – yang berlangsung sehingga 28 Mac 2021 – menyoroti kerapuhan persekitaran semula jadi, dan bagaimana keadaannya terjejas oleh pencemaran plastik.

Tetapi ia adalah masalah yang boleh kita semua lakukan. Pameran ini memaklumkan kepada kami tentang bagaimana kita sampai di sini, ruang masalah, dan bagaimana kita masing-masing dapat menjadi sebahagian daripada penyelesaian. National Geographic telah membuat komitmen untuk mengurangkan pergantungan kita pada plastik penggunaan tunggal dan harapan kami adalah bahawa setelah melihat pameran ini, pengunjung akan menyertai kami dalam komitmen, ”kata Kathryn Keane, Wakil Presiden Pengaturcaraan Awam di Nasional Persatuan Geografi. “ArtScience Museum mempunyai komitmen mendalam untuk kelestarian dan meningkatkan kesadaran isu-isu alam sekitar.

A small estuary seahorse, Hippocampus kuda, drifts in the polluted waters near Sumbawa Besar, Sumbara Island, Indonesia..

Planet atau Plastik? adalah siri pameran dan pendidikan terkini projek yang telah kami bentangkan sepanjang dekad yang lalu yang menunjukkan pentingnya kolektif tindakan untuk mewujudkan dunia yang lebih baik. Kami percaya bahawa jika kami bekerjasama dengan pelawat, kami dapat mengambil tindakan praktikal dalam kehidupan seharian kita yang dapat membuat perbezaan yang nyata. Itulah sebabnya mengapa program dan aktiviti pendidikan untuk Planet atau Plastik? fokus untuk mendorong pelawat untuk terlibat. Kami berharap agar program tayangan laman web kami dapat dilakukan secara dalam talian persembahan dan bengkel serta persidangan maya akan memberi inspirasi kepada pengunjung dari semua peringkat umur pilih planet ini daripada plastik, ”kata Honor Harger, Pengarah Eksekutif Muzium ArtScience, Marina Bay Sands.

Galeri pendidikan mendorong pelawat untuk merenung penggunaan plastik mereka, termasuk fokus khusus pada bagaimana Covid-19 telah meningkatkan penggunaan kami penggunaan plastik sekali guna, mewujudkan cabaran persekitaran baru. Ruang Interaktif juga menyahut cabaran Covid-19 dengan memperkenalkan kaedah baru interaksi. Pengunjung mengaktifkan stesen interaktif di dalam galeri dengan menggunakan stesen tersebut.

Program Dalam Talian Melengkapkan mesej kuat yang ditunjukkan dalam Planet atau Plastik? pameran adalah siri program yang dibangunkan khas oleh Muzium ArtScience. Semasa bersempadan= tetap ditutup, rakyat Malaysia masih boleh mengikuti siri program dalam talian yang tersedia dari 17 September. You Safe Til 2024: Sejarah Dalam pada 17 September adalah persembahan dalam talian yang meneroka perubahan persekitaran yang besar yang berlaku di seluruh dunia.

Cukup menarik jika anda menyertai kempen ini. Ia bukanlah satu perkara yang boleh diambil enteng atau remeh, ini berkait dengan kehidupan kita dibuka bumi yang semakin sakit dek pencemaran.

Ramai yang cuba menanam semula sayuran dari keratan yang dibeli dari pasar. Tapi tak menjadi, IMPIANA kongsikan teknik betul tanam pokok sup, pokok tahan lama kalau ikut cara ini. Antara sayuran yang berjaya ditanam semula adalah seperti daun sup, pokok ketumbar, kangkung, lobak dan pelbagai lagi.

Sebenarnya, pokok ketumbar alah pada air. Hanya bahagian akarnya sahaja perlu bersentuhan dengan air. Tapi ramai yang rendam sampai pangkal batang dahan. Hal ini menyebabkan bahagian yang terendam rosak. Mudah sebenarnya untuk tanam pokok daun sup.

Jika anda masih merancang untuk menanam pokok ketumbar dari keratan yang di beli di pasar. Anda WAJIB ikut langkah mudah ini.

1.Tinggalkan batang daun ketumbar 1.5 inci dari akar dan pucuk-pucuk yang masih muda

2. Rendam bahagian akar sahaja di dalam air

3. Keesokan petangnya, bila dahan yang ditinggalkan dah nampak sihat, boleh dipindahkan ke tanah. Gunkan medium yang bercampur dengan pasir sedikit dan proses pemindahan sebaiknya dilakukan di waktu petang.

4. Tanam bahagian akar daun ketumbar sahaja. Kebiasaannya ramai yang tanam sampai tenggelam batang. Ini yang menyebabkan pokok ketumbar pada awalnya hidup namun tak tahan lama kerana pangkal batang yang tertanam menjadi basah.

Sumber: tanamitumudahkan.blogspot.my/

Pokok cili, daun ketumbar, pandan, daun sup, daun bawang, serai dan sebaginya ini sangat pentik ada di laman kita. Tanaman seperti ini amat digalakkan untuk menjimatkan kos perbelanjaan barang dapur tanpa kita sedari. Jom sama-sama kita bercucuk tanam untuk dijadikan sumber bahan masakan dan makanan kita sekeluarga.


Bina Penapis Kolam Sendiri Dengan Menggunakan Pasu Lebih Menarik

Setiap kolam sama ada ia hanya sebagai hiasan atau pun menjadi kolam ikan mempunyai masalah yang sama iaitu kualiti air. Kualiti air adalah antara faktor utama terhadap keseluruhan ekosistem yang terbentuk di dalam kolam. Kalau airnya keruh dan mempunyai kotoran, bukan sekadar tak sedap mata memandang malah mengancam habitat hidup akuatik yang mendiami nya.

Oleh itu, Untuk pastikan air kolam sentiasa dalam keadaan bersih sistem tapisan perlu diambil berat. Terdapat pelbagai rekaan sistem tapisan kolam di pasaran. Sama ada yang mahal dan murah. Setiap satunya fungsi adalah sama cuma kekerapan penyelenggaraan dan kualiti air yang dihasilkan menjadi perbezaan.

Tapi kali ini, LAMAN Impiana nak ajak anda untuk cuba membina sendiri sistem tapisan di dalam pasu. Berbanding menggunakan kotak atau tong khas yang berwarna hitam , adalah lebih baik gunakan pasu supaya ia kelihatan lebih menarik dan tak adalah nampak sangat macam penapis kolam.

Bahan-bahan:

Pasu plastik berukuran 47cm
25mm flexible hose
Penapis plastik (ikut saiz lantai pasu)
Span atau scrubbies secukupnya
1 biji 40mm U-bend kit paip
1 biji 40mm shower drain
1 biji 25mm double-end penyambung paip
3 biji 22mm penyambung paip “L”
1 biji 40mm tank overflow outlet
2 biji 22mm penyambung paip “T”
1 biji 22mm paip inlet tangki
4 batang 18-30mm metal screw-adjust
1 batang paip PVC 22mm x 2 meter
1 peket Bacteria culture untuk kolam
Gam untuk mencantumkan setiap sambunggan

Cara-cara:
1. Dengan menggunakan drill, tebuk lubang pada bahagian lantai pasu untuk pasangkan shower drain

2. Tebuk 2 lubang di kanan dan kiri dinding pasu yang akan berfungsi sebagai inlet dan outlet dan pasang kaki paip untuk kedua-dua kegunaan ini tadi.Untuk outlet, gunakan 40mm tank overflow untuk mendapatkan kelancaran air yang baik.

3. Cantumkan P-Trap pada shower drain dan diikuti dengan U-bend kit seperti dalam gambar. Bahagian ini akan berfungsi sebagai overflow.

4. Bagi mengatasi paip sambungan dari U-bend kit patah atau rosak apabila menerima tekanan air, letakkan klip sebagai sokongan yang disambungkan pada dinding pasu.

5. Bahagian dalam pasu, susun peyambung “T” dan “L” untuk mendapatkan ukuran paip yang diperlukan seperti di dalam gambar dan cantumkan

6. Tebuk sedikit lubang pada penapis sebagai laluan paip.

7. Masukkan paip “T” yang telah disambung pada lubang penapis yang telah disediakan dan letakkan paip panjang.

8. Ukur ketinggian paip panjang tadi yang diperlukan untuk menyambungkan bahagian “T” tadi dengan outlet yang telah di letakkan pada dinding pasu.

9. Sambungkan paip yang di potongkan tadi dengan outlet menggunkan penyambung sesiku atau “L”

10. Susun Span atau scrubbies memenuhi ruang pasu dan pasu anda sedia untuk disambungkan atau dipasang pada elemen air.

Ini adalah keadaan overflow. jika air berlebihan di dalam tangki ia akan keluar. Untuk tugas-tugas penyelenggaraan, paip overflow ini perlu di turunkan.

Sumber: http://www.prior-it.co.uk/

Tetamu bakal bertandang ke rumah anda tentulah mahu disambut penuh meriah. Bukan hanya rumah mahu dihias indah menyambut tetamu datang malah ruang makan juga pastinya serba menarik. Barulah membuka selera tetamu tatkala menjamu hidangan yang dimasak oleh tuan rumah.

Sebaiknya hiaskan ruang meja dengan peralatan hidang yang sedondon warna atau motif yang memukau pandang. Pilihan mangkuk dengan pelbagai reka bentuk dan warna boleh anda pertimbangkan untuk melengkapi meja makan anda nanti.
Sebagai tuan rumah yang baik, pasti ingin menjamu tetamunya dengan sempurna. Raikan tetamu dengan penataan meja yang serba menawan. Tidak bererti membeli item hidang yang mahal, memadai yang berpatutan harga.

Pada asalnya kotak-kotak tanaman yang dibina bertujuan menjadi tapak tanaman sayur. Daripada beberapa kotak yang dibina, tinggal lagi satu sahaja kotak tanaman yang masih tidak ditanam. Jadi, pasangan kepada 3 orang anak ini berhasrat untuk jadikan kotak tanaman yang masih kosong ini sebagai kotak untuk “herbs garden” mereka.

Namun sedikit berbeza, “herbs garden” yang dibina berkonsepkan “fairy garden” atas permintaan anak-anak, kata pemilik.

Maka bermula lah rancangan membina sebuah fairy garden yang dikelilingi dengan tanaman herba jenis renek. Peringkat awal pembinaan sebuah plan perancangan di majukan. Untuk jadikan rekaan fairy garden ini lebih menarik, pemilik merancang untuk membina sebuah air terjun mini di sudut kotak tanaman.

Namun kami tidak mempunyai peruntukkan modal yang banyak. Jadi, kami merancang sebuh air terjun mini yang menggunakn tenaga solar untuk menjana keseluruhan sistem dengan beberapa bantuan peralatan yang lain. Tambah pemilik

Untuk Panel solar, pemilik telah menggunakan:
5V Submersible pump
6V 3amp Solar Panel
4-20V to 5V Step Down Voltage Regulator

Untuk menyimpan bahagian regulator solar, pemilik telah menggunakan bekas makanan yang dilubang pada bahagian kanan dan kiri. Satu bahagian lubang bersambung dengan solar panel yang berada di permukaan. Manakala lagi satu bahagian bersambung dengan pump. Elak lubang yang ditebuk dari dimasuki air. Gam lilin digunakan sebagai penutup dan ia diletakkan bersebelahan dengan bekas takungan.

Bahagian kolam takungan, pemilik telah menggunkan bekas makanan yang lebih besar dan lebar. Lubang di gali muat-muat untuk meletakkan bekas makanan tersebut. Sebelahnya pula bekas yang menyimpan cip solar. Batu-bata dan tanah di gunakan untuk membentuk dasar air terjun.

Bahagian kolam dilapiskan pond liner bagi mengelak kehilangan air serta batang paip bersaiz 2″ menjadi laluan untuk air naik ke bahagian puncak air terjun. Lantai permukaan air terjun juga di letakkan pond liner dan lebihan nya di masukkan ke dalam bekas makanan yang berfungsi sebagai kolam takungan. Sekeping jaring di letakkan pada permukaan kolam takungan bagi mengelak batu atau bendasing masuk ke dalam takungan kerana ia boleh menjejaskan pam.

Selesai membentuk keseluruhan dasar air terjun, baru lah batuan disusun mengikut cita rasa pemilik. Untuk lebih menarik, beberapa ornamen dan tanaman penutup serta renek di padankan. DAH SIAP.

Rutin mencuci dan mengemas rumah sememangnya perlu dilakukan secara mingguan. Sekali culas, tugasan jadi berganda dan lebih membeban. Dalam mencucui dan mengemas kediaman sudah pasti keperluan lain perlu tersedia untuk memudahkan kerja. Sebab itu, ramai yang sanggup berhabis duit untuk membeli peralatan termasuklah berus, penyapu, sabun dan sebagainya yang mahal.

Hakikatnya, anda boleh jimat dengan hanya menggunakan bahan-bahan yang murah dan mudah. Berikut tip-tip mencuci dan mengemas rumah SUPER MUDAH dan MURAH dengan hanya menggunkan bahan dapur yang sangat membantu anda

ELAK HABUK MELAKAT PADA PERABOT

Lap perabot dengan semburan pelembut pakaian. Campurkan 1 bahagian pelembut pakaian ke dalam 10 bahagian air bersih dan letakkan di dalam botol semburan. Goncang perlahan jangan sampai berbuih dan sedia untuk digunakan. Pastikan semburan pada permukaan perabot kering sepenuhnya setiap kali digunakan

KILATKAN PERMUKAAN JUBIN

Tidak kiralah sama ada pada permukaan counter top atau lantai, untuk pastikan ia sentiasa kelihatan bersih dan berkilat mop kan dengan bancuhan air panas dan cuka

PENYEGAR UDARA TAHAN LAMA

Campurkan 1 bahagian cuka dan satu bahagian pelembut pakaian di dalam botol penyembur. Goncang dan semburkan pada fabrik di rumah seperti langsir dan sofa. Aroma wangi tahan lebih lama

PENYEGAR TANDAS

Campurkan 1 sudu kecil soda bikarbonat + 1 sudu kecil cuka + 1 cawan air di dalam botol semburan. Setiap kali selepas digunakan, semburkan campuran air ini di sekeliling tandas untuk menghilangkan aroma tidak menyenangkan yang tererangkap

WANGIKAN PETI SEJUK

Cuci peti sejuk seminggu sekali. Keluarkan semua bahan, dan bersihkan. Langkah terakhir, titiskan sedikit asen vanilla di atas kain bersih dan lap keseluruhan permukaan dalam peti sejuk. Tutup dan biarkan 30 minit sebelum masukkan semula barang untuk disimpan

HILANGKAN DAKI DAN KOTORAN DEGIL DALAM SINKI

Potong dua sebiji lemon dan sental permukaan sinki dengan lemon tersebut. Jika terdapat kotoran degil, campurkan jus lemon dengan garam menjadi pes. Sental kotoran yang degil tadi dengan menggunakan berus gigi dan pes lemon kemudian bilas sehingga bersih dengan air panas